qundao/data-zh-poetry huggingface dataset:
广落花诗三十首·其二十七
作者：王夫之
朝代：清

高田小麦凋穗黄，君胡？蹀理征裳。春江劳劳客易散，秋渚迢迢夜未央。绠断银瓶空井底，瑟分玉柱愁高张。海山家在莺啼处，无计日归空黯伤。
广落花诗三十首·其二十七
作者：王夫之
朝代：清
体裁：七言律诗

高田小麦凋穗黄，君胡�蹀理征裳。春江劳劳客易散，秋渚迢迢夜未央。绠断银瓶空井底，瑟分玉柱愁高张。海山家在莺啼处，无计日归空黯伤。
广落花诗三十首·其二十三
作者：王夫之
朝代：清
体裁：七言律诗

天涯天涯予安归，金门绣岭春事非。元鹤毳羽昔君子，班管晕痕旧帝妃。弥天无土葬香骨，过雨有人拾象玑。浪游沧海意不息，为倩东风击蝶衣。
广落花诗三十首·其二十九
作者：王夫之
朝代：清
体裁：七言律诗

嬴皇兀山辇金埋，千春粉黛消秦淮。芙蓉无数蚀宝剑，鸳鸯岂但坼金钗。三月通闰只紫莽，五色欲补谁皇娲。一声举棹唱年少，玉树歌终泣越娃。
广落花诗三十首·其二十二
作者：王夫之
朝代：清
体裁：七言律诗

杜陵颠狂恼不休，涪翁含笑增春羞。他春未必如此日，枝上而今已陌头。青山一静似太古，黄葛虽鲜难顺流。韶光转毂无终极，辨此何为不散愁。
广落花诗三十首·其二十五
作者：王夫之
朝代：清

息夫人看终不言，黄四娘家扑满轩。柳绵团马㬉如意，梅影啼禽冷彻魂。云中任逐淮南犬，腐草宁归浈峡猿。百舌珊瑚不称意，凋伤浪为呼烦冤。
广落花诗三十首·其二十五
作者：王夫之
朝代：清
体裁：七言律诗

息夫人看终不言，黄四娘家扑满轩。柳绵团马暖如意，梅影啼禽冷彻魂。云中任逐淮南犬，腐草宁归浈峡猿。百舌珊瑚不称意，凋伤浪为呼烦冤。
广落花诗三十首·其二十八
作者：王夫之
朝代：清
体裁：七言律诗

风末雨馀悄欲停，须臾如慕诉春听。白日不肯香流水，黄昏取次乱飞萤。舜华得计避霜色，汉柏偶尔逃天刑。三归台上荡舟相，旖旎居然天性灵。
广落花诗三十首·其二十六
作者：王夫之
朝代：清
体裁：七言律诗

江渚山椒洽比邻，分飞接迹劳逡巡。关河万里戎王子，楚汉千年虞美人。沈炯自泣茂陵树，庾信长哀江南春。人间有恨皆摇落，那向西园泪眼频。
广落花诗三十首·其二十四
作者：王夫之
朝代：清
体裁：七言律诗

鸣鸠乳燕欢晴酣，清晓蹑屐补春探。半塘影失谓萍乱，曲岸香添疑鸟含。回头冷蕊开无赖，拂袖狂红委不堪。小阁莞尔语蚕妾，唯汝柔桑独蔚蓝。
广落花诗三十首·其五
作者：王夫之
朝代：清
体裁：七言律诗

踏草情阑长绿苔，南园近日赏心灰。红牙倦理迎头拍，绿髓唯倾婪尾杯。茵聚凭将挥蜀锦，蜡封留取贮商罍。典刑犹在谁堪托，玉茗聊看隔岁胎。
广落花诗三十首·其八
作者：王夫之
朝代：清
体裁：七言律诗

桃蹊莫但惜春过，任遣馀芳恨亦多。月白风清秋不浅，参横斗转夜如何。丹枫万点飘霜紫，残雪千峰消素螺。临水登山皆荐泪，定情意不在双蛾。
广落花诗三十首·其六
作者：王夫之
朝代：清
体裁：诗

春王推戴诧魁功，生杀乘权速转蓬。落魄早知亏月满，取精应悔竭春忠。杨梅孔雀丹心别，金谷河阳白首同。新绿可知霜刃在，尽情还与逼残红。
广落花诗三十首·其十
作者：王夫之
朝代：清
体裁：七言律诗

飞光煎寿簸英雄，鬼艳仙才委巷风。白也魂归关塞黑，虞兮骓泣固陵红。玉楼赋笔还天上，铁束经函锢井中。多幸天年樗眼白，微眠长日据毡绒。
广落花诗三十首·其十一
作者：王夫之
朝代：清

蜀国海棠七宝妆，扬州红药一楼香。阿？夜葬雷塘曲，花蕊春望玉垒长。雨意迷留争冷㬉，云鬟消受到兴亡。阅人多矣青青树，猎取秦封偃盖凉。
广落花诗三十首·其十一
作者：王夫之
朝代：清
体裁：七言律诗

蜀国海棠七宝妆，扬州红药一楼香。阿�夜葬雷塘曲，花蕊春望玉垒长。雨意迷留争冷暖，云鬟消受到兴亡。阅人多矣青青树，猎取秦封偃盖凉。
广落花诗三十首·其十七
作者：王夫之
朝代：清
体裁：七言律诗

色香之外有谁能，妙影轻姿记得曾。几点烟横吹雁字，一江风起乱渔镫。云根无托依贫士，软触难忘恼定僧。世出世中俱不受，六铢衣界自飞腾。
广落花诗三十首·其十三
作者：王夫之
朝代：清
体裁：七言律诗

乾净青莎一片阴，君无去此豢饥禽。人生自古皆惶恐，天下如今半绿林。曀日终风舟汎汎，水深河大雨淫淫。旧家枝叶同乡土，好听黄鹂作羽吟。
广落花诗三十首·其十三
作者：王夫之
朝代：清

乾净青莎一片阴，君无去此豢饥禽。人生自古皆惶恐，天下如今半绿林。曀日终风舟汛汛，水深河大雨淫淫。旧家枝叶同乡土，好听黄鹂作羽吟。
广落花诗三十首·其十九
作者：王夫之
朝代：清
体裁：七言律诗

岸移月驶定谁真，花住花飞臂屈伸。奔马难追昨日影，神舆早属后车尘。霎时雨警三更梦，大力舟藏万壑春。认得白沙诗句好，刘郎莫问旧渔津。
广落花诗三十首·其十二
作者：王夫之
朝代：清
体裁：七言律诗

万重妒垒逼斯文，大野天穷吐玉麇。谁解喟然叹点尔，但逢兴也即笺云。狂歌唯哭支离叟，酹酒相邀冥漠君。寂寂仲华应笑我，云台春老不书勋。
广落花诗三十首·其十五
作者：王夫之
朝代：清
体裁：七言律诗

寻向水边山外山，轻烟羃䍥有无閒。才过杨柳阴阴岸，又度茱萸曲曲湾。小憩愈愁前路杳，向来悔不隔墙攀。归迟怕被游人笑，摘得青条带叶还。
广落花诗三十首·其十八
作者：王夫之
朝代：清
体裁：七言律诗

消心独有艳难删，游戏无端偶破颜。莲社带醺逃梵网，华阳掞藻耻仙顽。挥弦送目随归雁，见月开笼放白鹇。此意非然非有自，鸿沙羚角故相关。
广落花诗三十首·其十六
作者：王夫之
朝代：清
体裁：七言律诗

棘罥苔缄蟢网封，还披密筱问遗踪。三山空在云千里，九处堪疑翠几重。菡萏魂留霜粉腻，蔷薇髓滴露香浓。楚宫梦巳无寻处，祇对巫阳暮雨峰。
广落花诗三十首·其十四
作者：王夫之
朝代：清

止竟须飞悟得无，荣期春去亦童乌。寒催直北沙如雪，㬉浥江南雨似酥。画槛铪流讥乳鸟，青坰金涩恣骄驹。零红堆绣双寂寞，张单何为各守株。
广落花诗三十首·其十四
作者：王夫之
朝代：清
体裁：七言律诗

止竟须飞悟得无，荣期春去亦童乌。寒催直北沙如雪，暖浥江南雨似酥。画槛铪流讥乳鸟，青坰金涩恣骄驹。零红堆绣双寂寞，张单何为各守株。
广落花诗三十首·其四
作者：王夫之
朝代：清
体裁：七言律诗

我所思兮在桂林，征鸿回翼杜鹃瘖。荔丹谁遣霜风吹，珊紫长依海水深。言鸟娇能怜蔻孕，舶香妒不损檀心。从过庾岭闻羌管，雨替风凌直到今。
广遣兴五十八首·其一
作者：王夫之
朝代：清
体裁：古风

别峰烟水霭晴岚，病骨差池久罢参。短晷恰逢寒九九，佳期谁待后三三。藤枯树倒寻常得，月驶云移仔细勘。败叶如蓑妨两翅，鹧鸪无藉忆天南。
广遣兴五十八首·其七
作者：王夫之
朝代：清
体裁：七言律诗

嫫母妒情因妒色，青蝇嗛死讵嗛生。青天遣尔公无罪，白地描他酷不成。纣灭且烧天智玉，卫存何有木桃琼。火攻自笑阿奴拙，命在王敦那在卿。
广遣兴五十八首·其三
作者：王夫之
朝代：清
体裁：七言律诗

傀儡居然牵得动，千波万折亦何凭。骈枝偶举庞公女，折臂新摧二祖肱。浊水月昏菱刺手，寒灰春湿菌成蒸。何时期满桐棺假，还汝晶瓶一片冰。
广遣兴五十八首·其三十
作者：王夫之
朝代：清
体裁：七言律诗

莫将马角望燕丹，合用狼渊警范山。石虎肠原难洗涤，卢蒲发已向凋残。随拈赝璧都归赵，一乱真鸡且度关。几尺天低惊谢朓，三更雪败贺袁安。
广遣兴五十八首·其三十一
作者：王夫之
朝代：清
体裁：七言律诗

古人如我我如渠，影不相如画偶如。无䏿无肠非蟹党，不鳞不介寄鳅居。宝鸡误识穿坟蝹，淮雉疑同化鼠鴽。刍狗梦中轮辗足，墨胎相掖上奔舆。
广遣兴五十八首·其三十七
作者：王夫之
朝代：清
体裁：七言律诗

瞿昙共命偏调达，盛宪长年送孔融。为遣汾阳营李白，徒教梦得诮桃红。山头鹰眼留匡术，郿坞人膏染蔡邕。宰噽病原依伍员，文渊傲不怨梁松。
广遣兴五十八首·其三十三
作者：王夫之
朝代：清
体裁：七言律诗

担头旧卖雨霏微，错惹桃花扑岸飞。缩项鳊能师鳖智，食心螟不慰蝗饥。墦间鬼食乾糇德，牛口妻□伏卵悲。待夺耕夫黄犊子，一溪春草衬蓑衣。
广遣兴五十八首·其三十九
作者：王夫之
朝代：清
体裁：七言律诗

充耳还馀龙角幽，花趺不奈蝶须搂。鸺鹠苦咒孀妻土，卢雉偏明懒妇油。月令丹良羞白鸟，天情须女狎牵牛。相逢幸得方今日，荆轲无冠万发柔。
广遣兴五十八首·其三十二
作者：王夫之
朝代：清
体裁：七言律诗

不将落叶认秋凶，老泪慵垂笑眼中。他日夜台真昼锦，片时春赏暂冬烘。人间世且游若士，天下图其授马融。除却死生吾与汝，看谁白战是英雄。
广遣兴五十八首·其三十五
作者：王夫之
朝代：清
体裁：七言律诗

向来无病学呻吟，色色悲秋夜夜砧。扳柘且求轩后药，操舟姑免项王喑。王孙一饭辜淮肆，弟子三虚谢孔林。朔雪不摧曷旦羽，长随彩凤吓飞禽。
广遣兴五十八首·其三十五
作者：王夫之
朝代：清

向来无病学呻吟，色色悲秋夜夜砧。扳柘且求轩后药，操舟姑免项王喑。王孙一饭辜淮肆，弟子三虚谢孔林。朔雪不摧曷旦羽，长随彩凤嚇飞禽。
广遣兴五十八首·其三十八
作者：王夫之
朝代：清
体裁：七言律诗

王戎钻死于陵李，弥子分残曼倩桃。花鸟新来皆命薄，蛇龙此日足功高。蕉边梦亦争秦鹿，槐下魂犹嗾晋獒。只遣狂夫添白眼，摊钱三峡狎奔涛。
广遣兴五十八首·其三十六
作者：王夫之
朝代：清
体裁：七言律诗

尽敛千眉入酢罂，眉尖有事也分明。东陵鸡漫催人起，阳羡鹅容载我行。乍喜青天遮两眼，唤谁白日打三更。南邻酒伴差相识，鹤颈截来短亦鸣。
广遣兴五十八首·其三十四
作者：王夫之
朝代：清
体裁：七言律诗

小东皋畔古榕边，飞鸟遗音到耳喧。为道攀龙邀七贵，更闻牵犬守三川。参差犹认分杯胆，点缀初分各灶烟。黄鹄当时矶上月，从来一枣醉孤仙。
广遣兴五十八首·其九
作者：王夫之
朝代：清

主言不出吾何死，客难徒云世所嗔。七国有碑唯诅楚，六经灭迹待亡秦。忘忧但记徐无鬼，结舌谁知虞有人。馋？不餐千亩竹，斫来滥写一溪春。
广遣兴五十八首·其九
作者：王夫之
朝代：清
体裁：七言律诗

主言不出吾何死，客难徒云世所嗔。七国有碑唯诅楚，六经灭迹待亡秦。忘忧但记徐无鬼，结舌谁知虞有人。馋�不餐千亩竹，斫来滥写一溪春。
广遣兴五十八首·其二
作者：王夫之
朝代：清
体裁：七言律诗

晴鸠呼雨不呼泥，一艇流沙弱水西。周赧筑台深避债，鲁哀徙宅再忘妻。涂穷自我魂迷蝶，交绝烦谁死炙鸡。橄榄蔗浆双掷取，侬家滋味在楂梨。
广遣兴五十八首·其二十
作者：王夫之
朝代：清
体裁：七言律诗

险句矛头频淅米，老颜花下且摊裈。三年病饱禾花瘴，八口粮赊牛尾瘟。穷自讨天酬骏骨，饥难掘地种膻根。银蟾一显河山影，识得虾蟆不是冤。
广遣兴五十八首·其二十一
作者：王夫之
朝代：清

不知寒㬉通身血，莽御罡风把戏竿。笑骂好官皆蝶梦，英雄孺子一蜣丸。三焦苦属安金藏，片舌难如公玉丹。大禹智穷人裸国，春风还在胫毛端。
广遣兴五十八首·其二十一
作者：王夫之
朝代：清
体裁：七言律诗

不知寒暖通身血，莽御罡风把戏竿。笑骂好官皆蝶梦，英雄孺子一蜣丸。三焦苦属安金藏，片舌难如公玉丹。大禹智穷人裸国，春风还在胫毛端。
广遣兴五十八首·其二十七
作者：王夫之
朝代：清
体裁：七言律诗

一梦巳惊还一梦，邯郸虽好只邯郸。长延凤颈毛空刷，已竭珠胎泪半残。新霁更逢壬子破，微霜难似甲辰寒。耳轮冰冷还潮热，脑剑湍奔又海乾。
广遣兴五十八首·其二十三
作者：王夫之
朝代：清
体裁：七言律诗

龋齿犹腾笑口高，无须注目孟劳劳。史迁诞亦疑巢许，阮籍狂宁骂懿操。小觑维摩须借饭，深雠蒯聩未分桃。何当细语赵宣子，桑下壸飧莫饲獒。
广遣兴五十八首·其二十九
作者：王夫之
朝代：清
体裁：七言律诗

离钩有信脱金鳞，神蔡茎毛重九斤。沩仰一镫亲父子，洞曹五位旧君臣。波心芦叶催孤履，海上扶桑乍几尘。佛血自归佛法界，弥天歌利尽魔军。
广遣兴五十八首·其二十二
作者：王夫之
朝代：清
体裁：七言律诗

挑镫契阔交双睫，画被纵横作十洲。秦水无鱼痴钓渭，瞿塘如马稳乘流。披麻斧劈皴皆可，点漆丹砂果自繇。一笑梦中还说梦，三更头上与安头。
广遣兴五十八首·其二十五
作者：王夫之
朝代：清
体裁：七言律诗

半绺犹存活气呵，泥龙爱雨莫嫌波。三生鬼死还成毕，一尺仙高旧惹魔。粥饭充肠从背馁，尘沙侵眼幸眉多。龙门无事须烧尾，只此当檐挂雀罗。
广遣兴五十八首·其二十八
作者：王夫之
朝代：清
体裁：七言律诗

花萎香檀草自忧，凭将托钵笑宾头。门东但哭耶娘饭，天际非迷贾客舟。即遣金棺重露足，应知画饼不充喉。两堂漫为猫儿鬨，顶戴芒鞋代汝愁。
广遣兴五十八首·其二十六
作者：王夫之
朝代：清
体裁：七言律诗

愁眉耻为生缘锁，笑口难于死地开。一榻蘧蘧还栩栩，三年瞿瞿复梅梅。龙生九子馀鰆吻，鲛泣千行对蛤魁。劝勉祇烦衔草鹿，惭惶无那祭禽豺。
广遣兴五十八首·其二十四
作者：王夫之
朝代：清
体裁：七言律诗

苍天哭杀西来意，争似天津看弄猴。述梦终愁多蹇涩，捋须自悔不搂搜。芩连难抑虚肠火，脂粉徒填色眼沟。誓把一镫烧栈道，蜀王无迹问金牛。
广遣兴五十八首·其二十四
作者：王夫之
朝代：清

苍天哭杀西来意，争似天津看弄猴。述梦终愁多蹇涩，捋须自悔不搂𢯱。芩连难抑虚肠火，脂粉徒填色眼沟。誓把一镫烧栈道，蜀王无迹问金牛。
广遣兴五十八首·其五
作者：王夫之
朝代：清
体裁：七言律诗

屡试空拳狎虎獶，唯除汗脚入鏖糟。莲凋玉井红疑热，桃落绥山小不豪。亲见汾阳吞酒肉，传闻腐史传锥刀。冲天六翮繇他剪，但惜当胸一毳毛。
广遣兴五十八首·其五十
作者：王夫之
朝代：清
体裁：七言律诗

造次看花须看叶，分明夺眼不夺睛。丝丝香篆萦空湿，泼泼江流荡远晴。一剑杀生生在杀，五更惺梦梦元惺。空窠蜂子痴如醉，泥涧元蜦懒不矜。
广遣兴五十八首·其五十一
作者：王夫之
朝代：清
体裁：七言律诗

栎火垆边缩猬毛，犹贤击楫唱离骚。头风莫与陈琳檄，腹疾无庸叔展号。春梦半醒逐妇鸟，岳云抔土抱娘蒿。杀机夜半衾前动，扪虱思援斩佞刀。
广遣兴五十八首·其五十七
作者：王夫之
朝代：清
体裁：七言律诗

微吟即遣暗虫惊，齐语繇来挞不成。旧学刑书墨剕劓，新悬乐笋怒飞鸣。法筵道得犹三棒，地狱难消在一茎。略向东风赊妩媚，还逢百舌禁流莺。
广遣兴五十八首·其五十三
作者：王夫之
朝代：清
体裁：七言律诗

曾向孤峰驾一航，他家浪道木墀香。通身是口云藏日，劈脊当心雪上霜。捏碎函舆仍捻合，单提雷雨与分张。乌元鹄白明看汝，懒学新秋架鹊梁。
广遣兴五十八首·其五十二
作者：王夫之
朝代：清
体裁：七言律诗

慵将奇字溷侯芭，一卷轩辕鼎内砂。拟听扬干诛魏绛，不髓荀勖妒张华。胡兄煮死谁宜弟，厉子宵生且似耶。留取神皋开五叶，愁提鬼掌卖莲花。
广遣兴五十八首·其五十五
作者：王夫之
朝代：清
体裁：七言律诗

真陶潜外无陶潜，药价如虚减亦添。草履犹能名不借，刍灵何待与三钳。葵无定影疑天恕，桃换新符怕鬼嫌。自是聪明涂已尽，飞鱼空笑上竿鲇。
广遣兴五十八首·其五十八
作者：王夫之
朝代：清
体裁：七言律诗

方春两眼不曾饥，饱拣花枝到柳枝。哀乐无端生杀外，河山有样去来时。狂夫顾笑难消汝，哑女当歌拟倩谁。何事延陵观乐客，强删苗黍下泉诗。
广遣兴五十八首·其五十六
作者：王夫之
朝代：清
体裁：七言律诗

冰虫无分夏陈尸，且救头燃迅速时。说火犹防烧象齿，分波不管攫龙儿。李陵恩重频携手，陶令缘悭但皱眉。待废公孙坚白论，孔穿无膝拜皋比。
广遣兴五十八首·其五十四
作者：王夫之
朝代：清
体裁：七言律诗

且听冰霜冷万家，冻禽赢得吃梅花。春风随手成红锦，朗月当头到碧纱。虾岛鲸城疑海客，黄连白蜜信齐牙。香飘第二月中桂，惭愧张骞问汉槎。
广遣兴五十八首·其八
作者：王夫之
朝代：清
体裁：七言律诗

瘖蝉浪欲恼啼莺，啭啭刁刁底不平。讽刺多情非小己，文言无字更繇庚。天高略与通消息，春尽聊为弄雨晴。把似破除都教尽，千年鹤肉伴鸡烹。
广遣兴五十八首·其六
作者：王夫之
朝代：清
体裁：七言律诗

逢人偏我缩蝤蛴，颊印深深涨紫泥。乞火就萤池上影，登高揖鳖砌閒梯。多情语雀怜佳婿，得计屠羊有富妻。乍可吐冰看蜥蜴，难禁玩月到灵犀。
广遣兴五十八首·其十
作者：王夫之
朝代：清
体裁：七言律诗

蛛丝缚翅莫逡巡，一线乾坤九六真。莺燕蜩螗分主客，蔘苓乌附尽君臣。盲人眼外公孙述，哑女生前杜子春。一把针尖罗什口，九回肠里贯双缗。
广遣兴五十八首·其十一
作者：王夫之
朝代：清
体裁：七言律诗

一池寒水清如露，影取千山桕叶丹。画鬼易工愁狗马，分龙莫问渴鲂鳏。石田滞穗埋头拾，长夏新梅入梦寒。书史不灵天亦杳，惺惺一掐印痴顽。
广遣兴五十八首·其十七
作者：王夫之
朝代：清
体裁：七言律诗

锻锡称公伯亦屠，黄泉子母尽人夫。主宾奴虏棒三十，砂汞银铅火一垆。藕孔有丝愁易露，虚空无相不难箍。当时谁酿狻猊乳，大地难消一滴酥。
广遣兴五十八首·其十三
作者：王夫之
朝代：清

一条即栗千峰雪，寒在眉梢㬉在肩。电口笑看霜汁雨，冰绳涕堕冻脓天。侏儒苦怕雕衔去，醉汉何妨虎过前。别有元关人不到，桃花片片逆流还。
广遣兴五十八首·其十三
作者：王夫之
朝代：清
体裁：七言律诗

一条即栗千峰雪，寒在眉梢暖在肩。电口笑看霜汁雨，冰绳涕堕冻脓天。侏儒苦怕雕衔去，醉汉何妨虎过前。别有元关人不到，桃花片片逆流还。
广遣兴五十八首·其十九
作者：王夫之
朝代：清
体裁：七言律诗

一折一波皆绝倒，依稀雁字看横陈。久将六义衰丁卯，别有十香溷乙辛。窃屦无劳师孟子，弃灰谁得侮商君。松梢玉露垂珠琲，独点韦编过小春。
广遣兴五十八首·其十二
作者：王夫之
朝代：清
体裁：七言律诗

当年不夹丝毫汞，猛火烧心可自探。借得金锤忘错误，烹来石鼎记酸咸。贪栽苜蓿程生马，吝予柔桑蠋似蚕。姬歜孔芹舌底事，世人浪说待回甘。
广遣兴五十八首·其十五
作者：王夫之
朝代：清
体裁：七言律诗

谁把灰堆一幅张，并刀误剪半淞江。梯山航海中流漩，绣岭花门倒影幢。大宅火争焚宝所，无家别即孕莲邦。石人双眼真胡越，玉箸犹输五百双。
广遣兴五十八首·其十八
作者：王夫之
朝代：清

芙蓉爱秋只爱？，杜鹃催哑漫催春。李耳出胎无少壮，图澄人灭更酸辛。覆舟肉脯归无路，绕臂金蚕嫁愈亲。鸬鹚鸂？各明眼，胡孙蛱蝶巳翻唇。
广遣兴五十八首·其十八
作者：王夫之
朝代：清
体裁：七言律诗

芙蓉爱秋只爱�，杜鹃催哑漫催春。李耳出胎无少壮，图澄人灭更酸辛。覆舟肉脯归无路，绕臂金蚕嫁愈亲。鸬鹚鸂�各明眼，胡孙蛱蝶巳翻唇。
广遣兴五十八首·其十六
作者：王夫之
朝代：清

火里遂雄萧相国，高山还戴穆提婆。雀儿有檄传参政，鬼母无言听祝鮀。鳖项不伸蚊浪嘬，蜣丸日辇蚻欢歌。肺肠剜尽还乡客，殊费人间万斛？。
广遣兴五十八首·其十六
作者：王夫之
朝代：清
体裁：七言律诗

火里遂雄萧相国，高山还戴穆提婆。雀儿有檄传参政，鬼母无言听祝鮀。鳖项不伸蚊浪嘬，蜣丸日辇蚻欢歌。肺肠剜尽还乡客，殊费人间万斛�。
广遣兴五十八首·其十四
作者：王夫之
朝代：清

游魂非吉亦非凶，红烂骷髅白玉容。未？且随生老病，悲秋不舍夏春冬。佛牙反碎羚羊角，瘦骨难留狮子虫。七尺肌疮痂脱尽，深惭无物饷刘邕。
广遣兴五十八首·其十四
作者：王夫之
朝代：清
体裁：七言律诗

游魂非吉亦非凶，红烂骷髅白玉容。未�且随生老病，悲秋不舍夏春冬。佛牙反碎羚羊角，瘦骨难留狮子虫。七尺肌疮痂脱尽，深惭无物饷刘邕。
广遣兴五十八首·其四
作者：王夫之
朝代：清
体裁：七言律诗

为怀正在秋冬际，匠意难忘惨淡中。人我众生谁寿者，王侯委巷一雌风。愁唯遇雨怜桃梗，怒即占晴怪土龙。踏地唤天终偪侧，巫咸鸩鸟两无功。
广遣兴五十八首·其四十
作者：王夫之
朝代：清
体裁：七言律诗

犹有村醪醉一杯，酣酣鼻息雪中雷。臂肝虫鼠宽檐帽，齿舌刚柔破草鞋。冶葛毒偏肥孟德，海棠香只醉渊材。黄金鞭落新春额，放出泥牛卧绿苔。
广遣兴五十八首·其四十一
作者：王夫之
朝代：清
体裁：七言律诗

缚饥篾用千寻竹，补衲毛看一寸龟。无处扪天求口耳，有时向佛索须眉。寸丝脱尽云为茧，叠浪横行水有皮。幸剪丰干如鸲鹆，闾邱无路得相知。
广遣兴五十八首·其四十七
作者：王夫之
朝代：清
体裁：七言律诗

击仇鱼笏赌奸袍，尽不如他也自豪。何有巷牛腓后稷，情知丧狗异皋陶。石难与语酬开府，钱不能神福鲁褒。他日无烦来大鸟，杜鹃春已到花梢。
广遣兴五十八首·其四十三
作者：王夫之
朝代：清
体裁：七言律诗

禦寇新来免十浆，海鸥争席只沧浪。齐王已足一千蹠，李相姑留五百羊。庆喜佞兄唯相好，丹霞烧木更威光。前身悔住青龙寺，博得穷涂一枣尝。
广遣兴五十八首·其四十九
作者：王夫之
朝代：清
体裁：七言律诗

一令单提千令合，不除狂醉只除醒。垂杨左肘飞花絮，腐草馀滋幻火萤。枳棘芝兰同土壤，国皇月孛一辰星。钟情我辈聊如此，瞥眼他生固不争。
广遣兴五十八首·其四十二
作者：王夫之
朝代：清

千年无寿看妖狐，半夏多辛饱鹧鸪。隐语阑斑藏大鸟，短歌慷慨唱南乌。庄鹅无意逃厨妇，鲁？犹工射仆姑。见说语儿溪畔语，蠹鱼乾血碧模糊。
广遣兴五十八首·其四十二
作者：王夫之
朝代：清
体裁：七言律诗

千年无寿看妖狐，半夏多辛饱鹧鸪。隐语阑斑藏大鸟，短歌慷慨唱南乌。庄鹅无意逃厨妇，鲁�犹工射仆姑。见说语儿溪畔语，蠹鱼乾血碧模糊。
广遣兴五十八首·其四十五
作者：王夫之
朝代：清
体裁：七言律诗

姜维宏演同肝胆，孙楚黔娄共枕衾。阮籍狂才闻凤啸，骆丞囚得伴蝉吟。祢衡寿等龚生夭，东野鸣传豫子瘖。井底史留坑外字，秦廷筑和雍门琴。
广遣兴五十八首·其四十八
作者：王夫之
朝代：清
体裁：七言律诗

覆窠无改伊风子，笭箵繇来元漫郎。窜亦黄能憎屈姊，卧犹韦虎傲萧娘。三茎鸡肋婴临济，百啭莺喉和帝江。欲剪鸳鸯双袖落，郎当鲍老臂原长。
广遣兴五十八首·其四十六
作者：王夫之
朝代：清
体裁：七言律诗

救日劳劳走啬夫，上天脉脉忆群巫。火城莫保裴中立，水阵长悲李左车。高会不成诛宋义，贫交劣得失田苏。竹王一曲祠今古，山鬼旁招魂有无。
广遣兴五十八首·其四十四
作者：王夫之
朝代：清
体裁：七言律诗

卜肆帘垂去建阳，谁尸朽壳问行藏。逢人遍握凶年粟，顾我元无续命汤。鼠变不妨尧畏禹，羊亡自觉谷贤臧。障泥拚取前溪滑，夜半深池纵瞎缰。
庶仙片纸见讯云年过七十未为非幸无容局促萦心既佩良规因之自广
作者：王夫之
朝代：清
体裁：古风

素云方西飞，归鸟仍南征。迁流无止势，蠕动况有情。天宇敞寥廓，虚牖延孤清。竹素涵前古，静对终吾生。故交惠尺书，整襟拜投琼。奖以息吹万，因之返素精。寓形良有涯，勿为化所惊。
康州谣追哭督府义兴相公是去秋同邹管二中舍会公地
作者：王夫之
朝代：清
体裁：古风

可怜康州城，泷水从南来。龙旗翩翩去何繇，苍梧迷密云不开。秋风起，秋叶飞，旗翩翩，去不归。乌头黑，雀头白，城上飞，声哑哑。羽林军，神厩马，昨日灵羊溪，今日康江下。杨花自飞鸟自栖，相公白旐清浔西，康州城下生蒺藜。
归朝欢·春晚
作者：王夫之
朝代：清
体裁：词

不道春光消不得，风风雨雨落红积。馀芳一片尚嫣然，倡条冶叶谁相识。幽情还自惜，向他时，断虹残雨，留取韶华迹。游丝袅袅娇无力，难凭远觅春消息。也知春只在天涯，杜鹃莫诉春归急。柳带烟如织，从容绾住东流疾。任桃花路杳，天台不道仙源隔。
待于礼
作者：王夫之
朝代：清
体裁：五言律诗

望望还相待，悠悠问此心。禽归孤树夕，月上半峰阴。稻径迷迂折，荷香送浅深。琅然琴韵在，莫只动游鲟。
徐合素自南来抵郡城远讯船山代书答之尊世父闇公从海上卒于岭表廿馀年矣因寓我尚为人之叹
作者：王夫之
朝代：清
体裁：七言律诗

梅霪风困药垆烟，乳燕衔书坠枕前。梦里短衣看射虎，重来高柳怨鸣蝉。归舟知汎桃花水，荒径将寻箭筈天。莫问霜髭今几许，君家松柏五云边。
徐合素自南来抵郡城远讯船山代书答之尊世父闇公从海上卒于岭表廿馀年矣因寓我尚为人之叹
作者：王夫之
朝代：清

梅霪风困药垆烟，乳燕衔书坠枕前。梦里短衣看射虎，重来高柳怨鸣蝉。归舟知汛桃花水，荒径将寻箭筈天。莫问霜髭今几许，君家松柏五云边。
得嘉鱼李西华兄弟书追忆雨苍
作者：王夫之
朝代：清
体裁：五言律诗

湖水阻青鞋，南游吊大崖。探书苍水绝，藏史血函埋。遗怨留鸿字，孤吟闭鹿柴。郎君勤慰藉，难遣老夫怀。
得青原书
作者：王夫之
朝代：清
体裁：七言律诗

青原题书寄南岳，经年霜雪中回还。夕阳秋雨各津涘，鸟道别峰许跻攀。西台江水流清泚，东林菡萏开斑斓。春鸿社燕皆旦夕，不碍幽忧长闭关。
得须竹鄂渚信知李雨苍长逝遥望鱼山哭之五首
作者：王夫之
朝代：清

孤雁哀吟带泪飞，南询雁岫钓鱼矶。寻常雁塔称兄弟，鱼稻汀洲各捒肥。一期生死有千秋，欲语逢人剪舌休。刚遣西风吹片叶，黑云栖断洞庭舟。青原罢棹石门寒，柳岸霜风月巳残。欲转金轮须换面，红垆别铸紫金丹。赤壁雄风百战酣，新安碧血洒江南。大观绰板先君歇，凄绝吴江老蘖庵。白杨衰草楚云天，孺子生刍奠暝烟。忍泪欲弹须剪烛，霜风偏缓上滩船。
得须竹鄂渚信知李雨苍长逝遥望鱼山哭之五首·其一
作者：王夫之
朝代：清
体裁：七言绝句

孤雁哀吟带泪飞，南询雁岫钓鱼矶。寻常雁塔称兄弟，鱼稻汀洲各捒肥。
得须竹鄂渚信知李雨苍长逝遥望鱼山哭之五首·其三
作者：王夫之
朝代：清
体裁：七言绝句

青原罢棹石门寒，柳岸霜风月巳残。欲转金轮须换面，红垆别铸紫金丹。
得须竹鄂渚信知李雨苍长逝遥望鱼山哭之五首·其二
作者：王夫之
朝代：清
体裁：七言绝句

一期生死有千秋，欲语逢人剪舌休。刚遣西风吹片叶，黑云栖断洞庭舟。
得须竹鄂渚信知李雨苍长逝遥望鱼山哭之五首·其五
作者：王夫之
朝代：清
体裁：七言绝句

白杨衰草楚云天，孺子生刍奠暝烟。忍泪欲弹须剪烛，霜风偏缓上滩船。
得须竹鄂渚信知李雨苍长逝遥望鱼山哭之五首·其四
作者：王夫之
朝代：清
体裁：七言绝句

赤壁雄风百战酣，新安碧血洒江南。大观绰板先君歇，凄绝吴江老蘖庵。
御街行·上巳
作者：王夫之
朝代：清
体裁：词

迷烟迷雨教春困。不道是、清明近。轻寒曾忍柳风狂，只待东君花信。红药芽娇，山丹胎小，依旧无凭准。兰亭今昔何须问。消不尽、新亭恨。强将客泪付流觞，逝水难酬春怨。莺莺燕燕，花花草草，目送韶光褪。
忆江南 寒月四首 一
作者：王夫之
朝代：清

寒月迥，霜气护婵娟。眼晕乍临秋水镜，眉黄初学远山烟。不尽使人怜。清赏处，犹自忆华年。移几当轩添兽篆，捲帘呵手拂鸾笺，人在玉山前。寒月迥，凝望属天涯。剑吐蓉光三尺冷，弓垂蟾影半轮斜。豪气动悲笳。回首处，幂历杳平沙。雪窖遥天迷雁宇，琼楼暗影奈妖蟆。双鬓冷霜华。寒月迥，风袭读书帷。砚滴摇光分碎玉，镫花随影落琼芝。历历记当时。人已老，不分冷风雌。吊古自垂珠蚌泪，问天欲伐桂香枝。清气荡冰凘。寒月迥，旖旎一轮安。片影但惊孤叶坠，数峰无那晚烟残。略似梦中看。深伫立，清露沁肌寒。药灶松风初淅沥，竹窗梅影已阑珊。人老钓鱼湾。
忆江南 寒月四首 其一 一
作者：王夫之
朝代：清
体裁：词

寒月迥，霜气护婵娟。眼晕乍临秋水镜，眉黄初学远山烟。不尽使人怜。清赏处，犹自忆华年。移几当轩添兽篆，捲帘呵手拂鸾笺，人在玉山前。
忆江南 寒月四首 其三 三
作者：王夫之
朝代：清
体裁：词

寒月迥，风袭读书帷。砚滴摇光分碎玉，镫花随影落琼芝。历历记当时。人已老，不分冷风雌。吊古自垂珠蚌泪，问天欲伐桂香枝。清气荡冰凘。
忆王孙·本意
作者：王夫之
朝代：清
体裁：词

芦花谁覆钓鱼船。宝玦藏腰未敢言。落叶惊乌月上弦。夜如年。春梦无人与再圆。
忆王孙·蜂投窗纸掇遣飞去戏祝之寓意
作者：王夫之
朝代：清
体裁：词

白云送望转霏微。别径人间去不违。好逐桃花一片飞。阮郎归。莫问天台路是非。
忆秦娥 病中寒卧二首 其一
作者：王夫之
朝代：清
体裁：词

寒无那。冻云乍裂晴难果。晴难果。纸窗低觑，庞眉深锁。年华容易催人过。寒威荏苒留人卧。留人卧。乍梦春生，鸡声啼破。
忆秦娥 病中寒卧二首 其二
作者：王夫之
朝代：清
体裁：词

酸风恶。寒梅不管丹枫落。丹枫落。当年也似，梅含朱萼。侵窗云暗晴珠夺。压肌衣重腰弓弱。腰弓弱。曾闻衰老，而今方觉。
忆秦娥 镫花二首 其一
作者：王夫之
朝代：清
体裁：词

心未冷。娟娟还弄斜阳影。斜阳影。半点红轻，一天烟暝。残香犹袅金猊鼎。泪痕微映鸳鸯枕。鸳鸯枕。如何落去，孤衾难整。
忆秦娥·子规
作者：王夫之
朝代：清
体裁：词

幽魂咽。蜀天泪洒春江血。春江血。东下湘灵，哀弦夜月。春归还诉春前别。天荒地老情无歇。情无歇。唤不归来，他生此劫。
忆秦娥·本意怀仙
作者：王夫之
朝代：清
体裁：词

骖鸾去。还来太华峰头住。峰头住。不远人閒，迷濛烟雾。神山无蒂飞鲸渡。迢迢紫海清都路。清都路。天酒花倾，云韶鹤舞。
忆秦娥·病中寒卧二首
作者：王夫之
朝代：清

寒无那。冻云乍裂晴难果。晴难果。纸窗低觑，庞眉深锁。年华容易催人过。寒威荏苒留人卧。留人卧。乍梦春生，鸡声啼破。酸风恶。寒梅不管丹枫落。丹枫落。当年也似，梅含朱萼。侵窗云暗晴珠夺。压肌衣重腰弓弱。腰弓弱。曾闻衰老，而今方觉。
忆秦娥·蓼花
作者：王夫之
朝代：清
体裁：词

秋江渺。秋心独展幽芳悄。幽芳悄。护臂纱轻，注唇丹小。芦花风乱汀洲绕。采芳人远知音少。知音少。几叶渔船，一轮残照。
忆秦娥·镫花二首
作者：王夫之
朝代：清

心未冷。娟娟还弄斜阳影。斜阳影。半点红轻，一天烟暝。残香犹袅金猊鼎。泪痕微映鸳鸯枕。鸳鸯枕。如何落去，孤衾难整。残膏少。零红难待春宵晓。春宵晓。灰飞无迹，更谁弄巧。朦胧睡眼微萦绕。疑无疑有幽光小。幽光小。破镜寒辉，死萤残照。
忆秦娥·镫花二首其二
作者：王夫之
朝代：清
体裁：词

残膏少。零红难待春宵晓。春宵晓。灰飞无迹，更谁弄巧。朦胧睡眼微萦绕。疑无疑有幽光小。幽光小。破镜寒辉，死萤残照。
忍俊九首
作者：王夫之
朝代：清

金鸡只遣报青蝇，发箧探丸等不应。东海未亏输一粒，无妨郭索与横行。鲩眼红如鲤尾红，吹沙蚀岸尽春风。任公无用钓缗处，毕竟鱼还死水中。腊月桃花带雪妍，迎头早唱卖花喧。若教赊贩春千日，借问姚黄得几钱。豺祭羔豚獭祭鲜，不须欣享且争妍。王唐瞿薛当年盛，又束潘妃步步莲。波斯匿王不自知，恒河未改雪飘眉。流沙瀰瀰鱼虾少，惆怅滩头立鹭鸶。勾芒跣足苦争先，昨夜酸风雪满天。不见旗亭游冶客，春归才着土牛鞭。苦为侯城惜道穷，姚师闲泪洒秋风。螟蛉若续读书种，上计偷香是贾充。悟尽人间得未曾，食轮先转法轮僧。莫将负鼎嗤伊尹，草具匆匆杀范增。五色云中鸂？衣，凤凰池上带香归。并刀剪落金风里，乞与谁家作舞衣。
忍俊九首·其一
作者：王夫之
朝代：清
体裁：七言绝句

金鸡只遣报青蝇，发箧探丸等不应。东海未亏输一粒，无妨郭索与横行。
忍俊九首·其七
作者：王夫之
朝代：清
体裁：七言绝句

苦为侯城惜道穷，姚师闲泪洒秋风。螟蛉若续读书种，上计偷香是贾充。
忍俊九首·其三
作者：王夫之
朝代：清
体裁：七言绝句

腊月桃花带雪妍，迎头早唱卖花喧。若教赊贩春千日，借问姚黄得几钱。
忍俊九首·其九
作者：王夫之
朝代：清

五色云中鸂？衣，凤凰池上带香归。并刀剪落金风里，乞与谁家作舞衣。
忍俊九首·其九
作者：王夫之
朝代：清
体裁：七言绝句

五色云中鸂�衣，凤凰池上带香归。并刀剪落金风里，乞与谁家作舞衣。
忍俊九首·其二
作者：王夫之
朝代：清
体裁：七言绝句

鲩眼红如鲤尾红，吹沙蚀岸尽春风。任公无用钓缗处，毕竟鱼还死水中。
忍俊九首·其五
作者：王夫之
朝代：清
体裁：七言绝句

波斯匿王不自知，恒河未改雪飘眉。流沙瀰瀰鱼虾少，惆怅滩头立鹭鸶。
忍俊九首·其八
作者：王夫之
朝代：清
体裁：七言绝句

悟尽人间得未曾，食轮先转法轮僧。莫将负鼎嗤伊尹，草具匆匆杀范增。
忍俊九首·其六
作者：王夫之
朝代：清
体裁：七言绝句

勾芒跣足苦争先，昨夜酸风雪满天。不见旗亭游冶客，春归才着土牛鞭。
忍俊九首·其四
作者：王夫之
朝代：清
体裁：七言绝句

豺祭羔豚獭祭鲜，不须欣享且争妍。王唐瞿薛当年盛，又束潘妃步步莲。
念奴娇·云影
作者：王夫之
朝代：清
体裁：词

层峦飞映，似缥渺神山，因风离合。簇簇青莲轻度过，却绕孤峰三匝。极目空明，遥天无际，瑶镜微笼匣。平沈远树，翠光略吐尖甲。曳仗閒倚亭皋，微飙下拂，便凉生一霎。荷芰半塘新绿暗，忽染素罗轻袷。回首吾庐，午烟遥接，一幅青绡裛。数竿修竹，凤梢还与低压。
念奴娇·南岳怀古
作者：王夫之
朝代：清
体裁：词

井络西来，历坤维万叠，丹邱战垒。万折千回留不住，夭袅龙骧凤起。云海无涯，岚光孤峙，绾住潇湘水。何人能问，问天块磊何似。南望虞帝峰前，绿云寄恨，祇为多情死。雁字不酬湘竹泪，何况衡阳声止。山鬼迷离，东皇缥渺，烟锁藤花紫。云璈无据，翠屏万片空倚。
念奴娇·咏蝶
作者：王夫之
朝代：清
体裁：词

流莺啼遍，唤不醒芍药，丛中双蝶。待把红香留住稳，无待雨狂风劣。流水浮萍，垂杨飞絮，都是閒枝节。殷勤为甚，飘零了不孤怯。纵好绣带云裳，来回弄影，荡芳情一捻。日暮帘垂归燕语，池上晚风猎猎。渺渺天涯，归魂何处，便是烟花劫。无人说与，阳关梦里三叠。
念奴娇·姜斋影〇衰病弥月一切尽遣拥火枮坐心无所寄因戏作诸影词引半缕活气令不分散孤镫下忽见婆娑在壁因念人知非我之无彼不知非彼之无我也留连珍重旋与评唱一阕
作者：王夫之
朝代：清
体裁：词

孤镫无奈，向颓墙破壁，为余出丑。秋水蜻蜓无着处，全现败荷衰柳。画里圈叉，图中黑白，欲说原无口。祇应笑我，杜鹃啼到春后。当日落魄苍梧，云暗天低，准拟藏衰朽。断岭斜阳枯树底，更与行监坐守。勾撮指天，霜丝拂项，皂帽仍黏首。问君去日，有人还似君否。
念奴娇·对镜
作者：王夫之
朝代：清
体裁：词

閒愁自昔，到如今当得，雪欺霜负。云亚天低抬不起，随意白衣苍狗。剑跃双龙，笔摇五岳，也是閒筋斗。蝶黏蛛网，丝毫动得还否。别有一线霏微，轻丝杪忽，系蟠泥秋藕。一恁败荷凋叶尽，自有玉香灵透。眉下双岩，电光犹射，独运枯杨肘。无情日月，也须如此消受。
念奴娇·对镜
作者：王夫之
朝代：清
体裁：词

闲愁自昔，到如今当得，雪欺霜负。云亚天低抬不起，随意白衣苍狗。剑跃双龙，笔摇五岳，也是闲筋斗。蝶黏蛛网，丝毫动得还否。
别有一线霏微，轻丝杪忽，系蟠泥秋藕。一恁败荷凋叶尽，自有玉香灵透。眉下双岩，电光犹射，独运枯杨肘。无情日月，也须如此消受。
念奴娇·帆影
作者：王夫之
朝代：清
体裁：词

西风落照，看渺渺沧洲，烟波无际。一段轻阴相趁转，不许兰桡惊碎。略带神鸦，时飘芦叶，曲映江枫紫。凭遮客鬓，怕教照见憔悴。有人独倚危楼，沙际迟回，疑是归舟系。已过轻鸥飞起处，不见旗悄燕尾。荡入中流，斜侵隔岸，依旧萦沙嘴。回头北渚，唯馀塔影孤峙。
念奴娇·帘影
作者：王夫之
朝代：清
体裁：词

莺啼报曙，早惊觉绣帷，星眸欲炫。起看瓶花香渐喷，的皪深红如颤。衣剪轻罗，参差三五，恰透冰肌现。钗光闪烁，翠鬟怕有撩乱。恰好细数湘纹，无端搅动，柰飞来双燕。还忆夜香烧罢后，妒杀玉蟾光满。何似疏筠，半笼晓色，一尽来回便。檐阴未半，银钩且莫高捲。
念奴娇·影戏影
作者：王夫之
朝代：清
体裁：词

笑啼俱假，但绰约风流，依稀还似。半壁粉墙低映月，卖弄佳人才子。情丝牵引，清光回照，漫道伤心死。猛然觑破，原来情薄一纸。应是缥渺飞仙，当年窃药，落在银蟾里。半面人閒高处望，传与霓裳歌吹。有意留仙，难禁夜短，还怕镫花坠。迷楼吐燄，倩谁挽住香袂。
念奴娇·松影
作者：王夫之
朝代：清
体裁：词

擎云缥渺，有五鬣仙姿，凭谁细数。半顷黄茸茵藉软，移上素琴冰柱。缕缕丝丝，断纹交映，细写双清谱。疏光逗漏，幽香几许暗度。一霎云散西清，迟迟送上，到回峦高处。垂霭霏微深黛转，似把归禽低擭。雾冷山空，一枝斜闪，犹在寻香路。夕阳易没，轻阴且趁归去。
念奴娇·柳影
作者：王夫之
朝代：清
体裁：词

半塘春水，早光透玻瓈，绿鬟倒亸。曲岸苔平铺径净，还惹晴风轻簸。叶叶衣凉，垂垂佩委，碎剪绿阴破。柔情不定，翠眉偏映双锁。为问庭院沈沈，画垣几曲，却放春愁过。巷陌斜阳偷送出，款款碧烟萦里。乱点征衫，横拖玉勒，似惜垂鞭堕。犹愁未稳，黄鹂更着一个。
念奴娇·梅影
作者：王夫之
朝代：清
体裁：词

香魂近远，却早离枝上，暗黏芳草。为惜清姿全似水，幻作碧膏笼罩。侧坠蜂须，半凋珠颗，非被冰霜恼。侵阶零乱，素痕未许人埽。遥想萼绿仙姿，绣妆剪綵，那似晴光好。斜转回塘清浅里，脉脉相看微笑。冻蝶低飞，疑非疑是，无柰阴寒峭。暄风动后，浓阴任遣莺闹。
念奴娇·波影
作者：王夫之
朝代：清
体裁：词

晴江春晓，但摇曳落花，溶溶东下。谁送素绫千皱褶，直上画檐鸳瓦。镜面回镫，月轮浮雪，一色飞光下。游丝婀娜，吹来似欲相惹。一霎汞走珠流，应有渔舟，兰棹纵横把。迸散一天星斗乱，不觉银河西泻。惊碎还圆，轻匀稍淡，移向荼蘼架。日高风静，潇湘依旧如画。
念奴娇·竹影
作者：王夫之
朝代：清
体裁：词

纸窗僧院，记湿云初散，秋山如洗。缭绕茶烟轻袅外，荇藻澹生空水。檐雀低飞，松鼯偷窜，欲压还扶起。兰风微展，泠然斜亸仙袂。不道活现金身，寻根拨叶，问几茎叠翠。断续晴岚飞片片，总入虚澄镜里。题字遮残，疏棂界破，历乱毵毵尾。閒心窥破，阑干何事重倚。
念奴娇·蝶影
作者：王夫之
朝代：清
体裁：词

纨衣试暖，乍圆印苔钱，旋添花晕。药径日高风力软，细逐落花低陨。微掩香须，别裁黄袂，金粉应初褪。雕阑重叠，玉阶未遣全认。小院午睡方醒，扇罗乍觑，似扑芳魂损。侧转忽如秋叶舞，又向碧纱窗隐。垂柳参差，红芽掩映，梦也无凭准。殢人凭槛，凝眸无那娇困。
念奴娇·走马镫影
作者：王夫之
朝代：清
体裁：词

炎光未谢，竞的卢飞跃，争先赤兔。才转危坡还注坂，横戟无心回顾。汗血追风，怒髯奋臂，总被流光误。暗中毂转，蚁磨几时停住。儿童莫笑来回，半针尖里，走英雄如鹜。终是虾跳难出斗，渐有荒鸡催曙。五夜光残，一丝气冷，敲罢边腔鼓。勋名半纸，无人重与偷觑。
念奴娇·雁影
作者：王夫之
朝代：清
体裁：词

关河迢递，恨塞日昏黄，难传标格。沙净水澄清澈好，点点萧萧历历。晓镜修眉，清波皱影，淡写层层碧。分明瞥见，孤舟莫弄渔笛。贴水浴鹜争飞，凌乱波纹，未放千双直。风裂云痕开夕照，还与芦花相即。野岸霜前，南楼月下，应恨无人识。晓来无据，教人空望天北。
怀入山来所栖伏林谷三百里中小有丘壑辄畅然欣感各述以小诗得二十九首 其一 排子岭
作者：王夫之
朝代：清
体裁：五言绝句

稻亩绿茸茸，平田接回坞。桥下流水声，龙湫昨夜雨。
怀入山来所栖伏林谷三百里中小有丘壑辄畅然欣感各述以小诗得二十九首 其七 溪波岩
作者：王夫之
朝代：清
体裁：五言绝句

棕笠溅飞珠，回头不知处。徙倚望前山，斜阳转高树。
怀入山来所栖伏林谷三百里中小有丘壑辄畅然欣感各述以小诗得二十九首 其三 黑沙潭
作者：王夫之
朝代：清
体裁：五言绝句

苔冷千年绿，春寒一片云。回襟避疏雨，人语不相闻。
怀入山来所栖伏林谷三百里中小有丘壑辄畅然欣感各述以小诗得二十九首 其九 车辙亭
作者：王夫之
朝代：清
体裁：五言绝句

偶然成辙迹，古人意何取。伫立无与言，前峰正疏雨。
怀入山来所栖伏林谷三百里中小有丘壑辄畅然欣感各述以小诗得二十九首 其二 狮子峰
作者：王夫之
朝代：清
体裁：五言绝句

飞鸟摇岭色，渐与峰顶齐。凝眸绝涧影，巳转碧潭西。
怀入山来所栖伏林谷三百里中小有丘壑辄畅然欣感各述以小诗得二十九首 其二十 西庄源
作者：王夫之
朝代：清
体裁：五言绝句

古树何年种，归禽来一双。茅斋读易罢，摇影入閒窗。
怀入山来所栖伏林谷三百里中小有丘壑辄畅然欣感各述以小诗得二十九首 其二十一 小祗园
作者：王夫之
朝代：清
体裁：五言绝句

宛转破千嶂，平畴起绿烟。自然知兰若，不过鸟飞边。
怀入山来所栖伏林谷三百里中小有丘壑辄畅然欣感各述以小诗得二十九首 其二十七 茱萸塘
作者：王夫之
朝代：清
体裁：五言绝句

绿苞绽绀珠，红泉酝香屑。采采及清秋，汝南有真诀。
怀入山来所栖伏林谷三百里中小有丘壑辄畅然欣感各述以小诗得二十九首 其二十三 昭阳庵
作者：王夫之
朝代：清
体裁：五言绝句

归鸦度何所，夕照移西岑。荫入蔚蓝色，萧萧松桧阴。
怀入山来所栖伏林谷三百里中小有丘壑辄畅然欣感各述以小诗得二十九首 其二十九 观生居
作者：王夫之
朝代：清
体裁：五言绝句

寒月出东岭，流光入浅廊。万心函片晌，一缕未消香。
怀入山来所栖伏林谷三百里中小有丘壑辄畅然欣感各述以小诗得二十九首 其二十二 小云山
作者：王夫之
朝代：清
体裁：五言绝句

夕气澄若浓，星光敛清炯。林外露悬灯，未知何峰顶。
怀入山来所栖伏林谷三百里中小有丘壑辄畅然欣感各述以小诗得二十九首 其二十五 桃坞
作者：王夫之
朝代：清
体裁：五言绝句

曳杖行何适，桃花一坞红。回塘积落英，从君识东风。
怀入山来所栖伏林谷三百里中小有丘壑辄畅然欣感各述以小诗得二十九首 其二十八 败叶庐
作者：王夫之
朝代：清
体裁：五言绝句

败叶留不扫，鏦铮扣哀弦。虫吟凄切外，秋色倍清喧。
怀入山来所栖伏林谷三百里中小有丘壑辄畅然欣感各述以小诗得二十九首 其二十六 雪竹山
作者：王夫之
朝代：清
体裁：五言绝句

杨坟一竿竹，空外影千寻。六月飞冰雪，埋心直到今。
怀入山来所栖伏林谷三百里中小有丘壑辄畅然欣感各述以小诗得二十九首 其二十四 馺阁岩
作者：王夫之
朝代：清
体裁：五言绝句

欲以贻来者，锡之馺阁名。终古知不知，今兹自含情。
怀入山来所栖伏林谷三百里中小有丘壑辄畅然欣感各述以小诗得二十九首 其五 双髻峰
作者：王夫之
朝代：清
体裁：五言绝句

西峰亘铜梁，北岭矗荆紫。百里见阴镫，遥知光发此。
怀入山来所栖伏林谷三百里中小有丘壑辄畅然欣感各述以小诗得二十九首 其八 妙高峰
作者：王夫之
朝代：清
体裁：五言绝句

阴光浮石壁，长如春水生。僧归夕磬后，回首见西清。
怀入山来所栖伏林谷三百里中小有丘壑辄畅然欣感各述以小诗得二十九首 其六 黄沙潭
作者：王夫之
朝代：清
体裁：五言绝句

落叶绝行踪，随意披疏筱。龙气动乔木，空潭无猿鸟。
怀入山来所栖伏林谷三百里中小有丘壑辄畅然欣感各述以小诗得二十九首 其十 方广路
作者：王夫之
朝代：清
体裁：五言绝句

未从方广游，知为方广路。定有夕烟霏，天光露晴树。
怀入山来所栖伏林谷三百里中小有丘壑辄畅然欣感各述以小诗得二十九首 其十一 啸台
作者：王夫之
朝代：清
体裁：五言绝句

午日尚曈昽，紫光衬元叶。暄气上台阴，香风吹冻蝶。
怀入山来所栖伏林谷三百里中小有丘壑辄畅然欣感各述以小诗得二十九首 其十七 坞云庵
作者：王夫之
朝代：清
体裁：五言绝句

曲逐峡田上，遥期松径终。凉风中岭合，西日一尖红。
怀入山来所栖伏林谷三百里中小有丘壑辄畅然欣感各述以小诗得二十九首 其十三 洗衲池
作者：王夫之
朝代：清
体裁：五言绝句

瀑布良可观，临之喧不清。水帘垂一尺，微送佩环声。
怀入山来所栖伏林谷三百里中小有丘壑辄畅然欣感各述以小诗得二十九首 其十九 云台山
作者：王夫之
朝代：清
体裁：五言绝句

佛宇不可知，云留高树里。日落钟磬声，随云度溪水。
怀入山来所栖伏林谷三百里中小有丘壑辄畅然欣感各述以小诗得二十九首 其十二 补衲台
作者：王夫之
朝代：清
体裁：五言绝句

闻有补衲名，学之跏趺坐。蒻叶摇森森，竹鼠穿裙过。
怀入山来所栖伏林谷三百里中小有丘壑辄畅然欣感各述以小诗得二十九首 其十五 西石门
作者：王夫之
朝代：清
体裁：五言绝句

循壁渡泉桥，知有幽人宅。山气动□馡，香獐夜来迹。
怀入山来所栖伏林谷三百里中小有丘壑辄畅然欣感各述以小诗得二十九首 其十八 钓竹源
作者：王夫之
朝代：清

杉竹迷千嶂，豆苗萦一湾。麇䴥不相避，肥草隐潺湲。
怀入山来所栖伏林谷三百里中小有丘壑辄畅然欣感各述以小诗得二十九首 其十八 钓竹源
作者：王夫之
朝代：清
体裁：五言绝句

杉竹迷千嶂，豆苗萦一湾。麇麚不相避，肥草隐潺湲。
怀入山来所栖伏林谷三百里中小有丘壑辄畅然欣感各述以小诗得二十九首 其十六 松纹石亭
作者：王夫之
朝代：清
体裁：五言绝句

僧归绕曲涧，回首望林端。遥知爱啼鸟，也向树梢看。
怀入山来所栖伏林谷三百里中小有丘壑辄畅然欣感各述以小诗得二十九首 其十四 青溪石门
作者：王夫之
朝代：清
体裁：五言绝句

欲作飞猱度，不畏苍苔深。森森开一面，斜日照前林。
怀入山来所栖伏林谷三百里中小有丘壑辄畅然欣感各述以小诗得二十九首 其四 续梦庵
作者：王夫之
朝代：清
体裁：五言绝句

旧梦巳不续，无如新梦惊。溪云沾竹尾，滴沥过三更。
怀入山来所栖伏林谷三百里中小有丘壑辄畅然欣感各述以小诗得二十九首·排子岭
作者：王夫之
朝代：清

稻亩绿茸茸，平田接回坞。桥下流水声，龙湫昨夜雨。飞鸟摇岭色，渐与峰顶齐。凝眸绝涧影，巳转碧潭西。苔冷千年绿，春寒一片云。回襟避疏雨，人语不相闻。旧梦巳不续，无如新梦惊。溪云沾竹尾，滴沥过三更。西峰亘铜梁，北岭矗荆紫。百里见阴镫，遥知光发此。落叶绝行踪，随意披疏筱。龙气动乔木，空潭无猿鸟。棕笠溅飞珠，回头不知处。徙倚望前山，斜阳转高树。阴光浮石壁，长如春水生。僧归夕磬后，回首见西清。偶然成辙迹，古人意何取。伫立无与言，前峰正疏雨。未从方广游，知为方广路。定有夕烟霏，天光露晴树。午日尚曈昽，紫光衬元叶。暄气上台阴，香风吹冻蝶。闻有补衲名，学之跏趺坐。蒻叶摇森森，竹鼠穿裙过。瀑布良可观，临之喧不清。水帘垂一尺，微送佩环声。欲作飞猱度，不畏苍苔深。森森开一面，斜日照前林。循壁渡泉桥，知有幽人宅。山气动□馡，香獐夜来迹。僧归绕曲涧，回首望林端。遥知爱啼鸟，也向树梢看。曲逐峡田上，遥期松径终。凉风中岭合，西日一尖红。杉竹迷千嶂，豆苗萦一湾。麇䴥不相避，肥草隐潺湲。佛宇不可知，云留高树里。日落钟磬声，随云度溪水。古树何年种，归禽来一双。茅斋读易罢，摇影入閒窗。宛转破千嶂，平畴起绿烟。自然知兰若，不过鸟飞边。夕气澄若浓，星光敛清炯。林外露悬灯，未知何峰顶。归鸦度何所，夕照移西岑。荫入蔚蓝色，萧萧松桧阴。欲以贻来者，锡之馺阁名。终古知不知，今兹自含情。曳杖行何适，桃花一坞红。回塘积落英，从君识东风。杨坟一竿竹，空外影千寻。六月飞冰雪，埋心直到今。绿苞绽绀珠，红泉酝香屑。采采及清秋，汝南有真诀。败叶留不扫，鏦铮扣哀弦。虫吟凄切外，秋色倍清喧。寒月出东岭，流光入浅廊。万心函片晌，一缕未消香。
怨王孙·送春
作者：王夫之
朝代：清
体裁：词

野水，苍树。落红飞絮，芳草长堤。垂杨古渡，只是无人。解惜春归雁。欲传云里字将谁。寄拚与。閒愁死天远。水远山远何处。相逢梦魂中。
恋响台
作者：王夫之
朝代：清
体裁：五言绝句

平接上峰去，忽从林莽颓。奇情供一径，并送此中来。
恺六种凤仙花盈亩聊题长句
作者：王夫之
朝代：清
体裁：五言排律

光风何处好，樾径启朝阳。竹里天凝绿，梅村月旧黄。名花拚物玩，小品眷幽芳。蕉露分长润，苔茵荫午凉。学仙初羽化，字凤欲歌狂。茎脆空清八，阴圆碧霭张。欲言鹦咮曲，如舞蝶襟忙。紫晕飞初日，华吹结绀霜。凝丹猩褫血，浅素雪添香。不解邢憎尹，终谐鶠侣皇。分妍矜色色，薄袂共洋洋。蝾臂虽多妒，荑尖得上妆。素轮宜晚拍，义甲惜春藏。小触娇旋怒，多灵敛亦翔。清琴蛇腹古，丸药蔻胎康。瑞约宜男早，心同栀子长。闲居人自雒，至止客怀湘。相约秋光里，娟娟誓不忘。
悼亡四首
作者：王夫之
朝代：清

十年前此晓霜天，惊破晨钟梦亦仙。一断藕丝无续处，寒风落叶洒新阡。读书帷底夜闻鸡，茶灶松声月影西。閒福易销成旧憾，单衾愁绝晓禽啼。生来傲骨不羞贫，何用钱刀卓姓人。撒手危崖无著处，红炉解脱是前因。记向寒门彻骨迂，收书不惜典金珠。残帷断帐空留得，四海无家一腐儒。
悼亡四首·其一
作者：王夫之
朝代：清
体裁：七言绝句

十年前此晓霜天，惊破晨钟梦亦仙。一断藕丝无续处，寒风落叶洒新阡。
悼亡四首·其三
作者：王夫之
朝代：清
体裁：七言绝句

生来傲骨不羞贫，何用钱刀卓姓人。撒手危崖无著处，红炉解脱是前因。
悼亡四首·其二
作者：王夫之
朝代：清
体裁：七言绝句

读书帷底夜闻鸡，茶灶松声月影西。閒福易销成旧憾，单衾愁绝晓禽啼。
悼亡四首·其四
作者：王夫之
朝代：清
体裁：七言绝句

记向寒门彻骨迂，收书不惜典金珠。残帷断帐空留得，四海无家一腐儒。
惜馀春慢·本意
作者：王夫之
朝代：清
体裁：词

似惜花娇，如怜柳懒，前日峭寒深护。从今追数，雨雨风风，总是被他轻误。便与挥手，东风閒愁，抛向绿阴深处。也应念、曲岸数枝，新柳不禁飞絮。争遣不、烧烛留欢，暗邀花住，坐待啼莺催曙。怕燕子归，来定巢栖，稳不解商量细。语未拟扳，留长久乍，雨乍晴繇来无。据待荷珠，露满梅丸，黄熟任伊归去。
感遇十一首
作者：王夫之
朝代：清

海国有嘉卉，绍古兰蕙名。迢递致远道，绮靡发檐楹。悦彼情所合，矜兹芳有成。稷下宠琴客，梁园誇词英。物玩已亦劳，枝叶非天荣。迢迢黄姑星，临河发光耀。织女扬熹微，脉脉如相炤。被以缠绵情，指彼佳期妙。高居无通理，下士纷疑料。鉴貌以测真，悱然贻姗笑。湛湛北辰表，沆瀣充寒门。安知光影微，不有众星繁。言穷至弥寡，心绝理已谖。容成置象外，羲和辍纷论。大地有疆畛，群生各本根。甫田空忉怛，念兹息心魂。韶月知为春，百卉欣及时。精英取不息，掠美悦其姿。元化遗糟粕，忻合无迟疑。芳华及零落，悲愉各在兹。商山有高歌，煜煜三英芝。汉南婵媛子，临歧忧清露。罗袜惜已微，中心良有故。美人去我遥，思之若晨暮。莞簟有馀清，肃肃警宵寤。飞萤弭清昼，熠熠流暗空。炫影从彼异，匿光背所同。胡不怀应求，殊德乐为攻。忾然念吾生，晶宇共昭融。捐情不矜己，云日相雍容。嗟哉猖狂子，何为悲道穷。绾绾西塘柳，垂丝荡春色。天情亦容曳，元化无悁亟。骀宕不损贞，萧森非尚力。昭质岂枯槁，乐天消偪侧。迟迟舂日心，悠然庶相识。浮云起岱阴，萧屑积空微。翕合非一气，灵雨千里飞。如何彼姝子，孤爱俄顷辉。光影或相报，寸心先已违。歧路勿相问，行行各是非。涉雒想宓妃，游楚梦高唐。宫中多婵媛，弃置如遗忘。岂其浊河流，独有鲤与鲂。芸堂是燕寝，兰阁有芳香。归来欢日夕，至乐方未央。阪月漾初暄，桃李耻未开。既欣新绪荣，亦畏霜雪摧。迟疑志不决，东风徒增哀。两者谁为佳，旁人难与裁。静女远逢迎，置彼良愿乖。巫咸已上天，鸩鸟非吾媒。欢怨物自劳，于我何嫌猜。清风起蘋末，吹荡兰与芷。迨其明灭间，歘然迷端委。相望不相见，幽动无能纪。万岁亦匪他，今者为我始。条绪皆芬芳，勿为叹逝水。
感遇十一首·其一
作者：王夫之
朝代：清
体裁：古风

海国有嘉卉，绍古兰蕙名。迢递致远道，绮靡发檐楹。悦彼情所合，矜兹芳有成。稷下宠琴客，梁园誇词英。物玩已亦劳，枝叶非天荣。
感遇十一首·其七
作者：王夫之
朝代：清
体裁：古风

绾绾西塘柳，垂丝荡春色。天情亦容曳，元化无悁亟。骀宕不损贞，萧森非尚力。昭质岂枯槁，乐天消偪侧。迟迟舂日心，悠然庶相识。
感遇十一首·其三
作者：王夫之
朝代：清
体裁：古风

湛湛北辰表，沆瀣充寒门。安知光影微，不有众星繁。言穷至弥寡，心绝理已谖。容成置象外，羲和辍纷论。大地有疆畛，群生各本根。甫田空忉怛，念兹息心魂。
感遇十一首·其九
作者：王夫之
朝代：清
体裁：古风

涉雒想宓妃，游楚梦高唐。宫中多婵媛，弃置如遗忘。岂其浊河流，独有鲤与鲂。芸堂是燕寝，兰阁有芳香。归来欢日夕，至乐方未央。
感遇十一首·其二
作者：王夫之
朝代：清
体裁：古风

迢迢黄姑星，临河发光耀。织女扬熹微，脉脉如相炤。被以缠绵情，指彼佳期妙。高居无通理，下士纷疑料。鉴貌以测真，悱然贻姗笑。
感遇十一首·其五
作者：王夫之
朝代：清
体裁：古风

汉南婵媛子，临歧忧清露。罗袜惜已微，中心良有故。美人去我遥，思之若晨暮。莞簟有馀清，肃肃警宵寤。
感遇十一首·其八
作者：王夫之
朝代：清
体裁：古风

浮云起岱阴，萧屑积空微。翕合非一气，灵雨千里飞。如何彼姝子，孤爱俄顷辉。光影或相报，寸心先已违。歧路勿相问，行行各是非。
感遇十一首·其六
作者：王夫之
朝代：清
体裁：古风

飞萤弭清昼，熠熠流暗空。炫影从彼异，匿光背所同。胡不怀应求，殊德乐为攻。忾然念吾生，晶宇共昭融。捐情不矜己，云日相雍容。嗟哉猖狂子，何为悲道穷。
感遇十一首·其十
作者：王夫之
朝代：清
体裁：古风

阪月漾初暄，桃李耻未开。既欣新绪荣，亦畏霜雪摧。迟疑志不决，东风徒增哀。两者谁为佳，旁人难与裁。静女远逢迎，置彼良愿乖。巫咸已上天，鸩鸟非吾媒。欢怨物自劳，于我何嫌猜。
感遇十一首·其十一
作者：王夫之
朝代：清
体裁：古风

清风起蘋末，吹荡兰与芷。迨其明灭间，歘然迷端委。相望不相见，幽动无能纪。万岁亦匪他，今者为我始。条绪皆芬芳，勿为叹逝水。
感遇十一首·其四
作者：王夫之
朝代：清
体裁：古风

韶月知为春，百卉欣及时。精英取不息，掠美悦其姿。元化遗糟粕，忻合无迟疑。芳华及零落，悲愉各在兹。商山有高歌，煜煜三英芝。
戊戌岳后辱戴晋元见访今来复连榻旃檀口占五古一首
作者：王夫之
朝代：清
体裁：古风

我居双髻峰，峰云尝相护。云里忽逢君，不畏潭龙妒。荏苒十八年，梦巾时一遇。今昔非有殊，须发徒苍素。譬如云隙月，随处时偶露。不知东升乌，何有西沈兔。明明双眼孔，谁者为新故。薪易火居然，千秋为旦暮。同君宿郊庵，四目还相注。回看双髻云，南飞绕湘树。
戏作七夕词三首
作者：王夫之
朝代：清

甲子须臾一局棋，人间荏苒岁华迟。经年莫为添惆怅，离别曾无片晌时。晶轮不惹少商风，银汉无波一派通。博望仙槎容易度，何须乌鹊掠清空。织锦无成上帝嗔，憨慵长夜望河津。何从更得蛛丝里，剩巧年年乞与人。
戏作七夕词三首·其一
作者：王夫之
朝代：清
体裁：七言绝句

甲子须臾一局棋，人间荏苒岁华迟。经年莫为添惆怅，离别曾无片晌时。
戏作七夕词三首·其三
作者：王夫之
朝代：清
体裁：七言绝句

织锦无成上帝嗔，憨慵长夜望河津。何从更得蛛丝里，剩巧年年乞与人。
戏作七夕词三首·其二
作者：王夫之
朝代：清
体裁：七言绝句

晶轮不惹少商风，银汉无波一派通。博望仙槎容易度，何须乌鹊掠清空。
扫地游·忆旧
作者：王夫之
朝代：清
体裁：词

微霜碾玉，记日射檐光，小窗初透，夜寒深否？问素罗新裁，熨须铜斗。閒揽书帷，笑指砚冰，蹙皱香篝，有黄熟篆销，芳膏结纽。自惹閒愁后，对莲岳云压，苔潭珠溅，垆烟孤瘦。叹渺渺京华，不堪回首。碧海人归，雄剑谁怜孤吼。空凝望，绕湘流、暮云荒岫。
折杨柳
作者：王夫之
朝代：清
体裁：七言绝句

儿家门前杨柳枝，南来北往折残时。去去青骢都不返，郎行莫再挽青丝。
拟古诗十九首
作者：王夫之
朝代：清

临歧送远道，春草生道旁。春草生有时，远行去无方。逝水无西归，游子怨流光。高台多夕风，平原足晨霜。去者日益永，留者情益警。元云迷四郊，方望不得逞。思君褰罗帏，灭烛无馀影。弃置良独难，没生誓幽秉。东园桃李花，南国蛾眉女。灼灼相矜悦，遥遥动心语。清歌不再发，舞袖无双举。昔为弦上思，今为梦中聚。芳菲非我春，为欢复何许。灼灼三春风，萦萦杨柳色。年少去我徂，芳菲不再得。迟我心所钦，良书寄怀忆。迢递千里间，神皋有仙宅。朱凤遗清音，青天回羽翼。玉轸动鸣琴，素月辉相即。髣髴垂丹梯，云签降消息。愿言欣相从，含情无终极。殷勤重殷勤，置酒遥相期。华烛摇虚慵，流光动哀丝。中觞促密坐，欲言还自疑。怀情不忍戢，劝勉当及玆。为欢托荣观，结爱在新知。飞蓬非久要，胡为守枯枝。词终起相谢，微生命有涯。客从淇水来，导我游朝歌。广陌聚高居，冠盖彯绮罗。良夕奏哀弦，繁声惊素波。师延亡千载，遗怨何其多。黄鹄感其音，群飞以阿傩。高楼离思女，长夜颦青蛾。闻者无厌情，歌者益以和。清琴有希音，吾心将如何。日南有归客，问讯珊瑚枝。海水深不测，飘零无反时。相见既无端，相忆无与知。唯持憔悴心，毕命以为期。太阳敛西晖，纤月出云际。夕风改晨色，群星相连缀。征鸟怀故栖，遥天方远逝。巢燕依梁宇，流萤漾池砌。念我结发游，纳交相砥砺。去者日以疏，遗我成孤赘。宵露不及晨，馀霜无久丽。自非金石心，谁能永匏系。梧桐生井干，桐叶落井中。结缡事君子，飞蓬附秋风。秋风有息时，飞蓬委荒阡。间关逐君行，中道悲弃捐。依君日苦短，别君日苦延。伤哉惊飙集，吹此雨绝天。日没群星出，长夜未有端。桂树萦晨霜，芳滋久不渝。采之无所赠，不忍置路隅。怀袖经岁年，中心良自殊。殷勤自畴昔，谁为爱斯须。涤涤秋宇清，泫泫华露滋。冉冉弦月微，杳杳双星期。良辰既不屡，终夕亦有涯。脉脉相视间，为欢还自疑。未必经年中，绸缪无转移。日落登崇冈，顾望青天高。四维何茫茫，浮云但萧骚。群动既非一，吾身若秋毫。自非精诚彻，蠕动徒巳劳。精魄无固存，奄忽成焄蒿。及今百年内，何者终吾操。所思不可见，所怨不可移。忽如飘风集，贸贸何所之。平生交与好，长逝相追随。中野飞燐光，白日为之迷。函意以永世，千载将谁知。南山崔以嵬，上与浮云连。俯视何浩浩，飞鸟翔其间。延眺须臾中，心目凄以闲。置身如流波，旦夕空百端。焉能役心志，随物增忧烦。畴昔遨大梁，结交多英贤。千里不相弃，良书托归翰。宝玦白玉光，系以双金环。佩之四座惊，旁徨发长叹。所叹非偶尔，白璧当自完。阳春二三月，缘草被修路。青林无鲜华，啼鴂亘晨暮。凄彼泉下人，不知春风度。驱驱无返辙，谁者为新故。往古既复然，非我独忧惧。天物各推迁，胡为滋惊怖。虑苦不得甘，蚤计良巳误。灭性以求真，浮光栖月露。鼎鼎百年中，含情抱贞素。古人不可期，今人当奈何。对酒乍相忘，援琴发清歌。适意方在兹，忧患徒相如。愤世而忘己，吾生亦有涯。商山采芝人，迹迩心自遐。和月春巳徂，林鸟有馀声。落英无返顾，流览怛中情。宝刀垂鞶带，昔我何所营。中宵不自戢，髣髴感精灵。邂逅良人姿，执手相徂征。心好自旖旎，随风飘长缨。虽非思所臻，乍觏亦不惊。愿言托白首，畴云中路倾。绸缪不相释，屡顾念平生。怀抱申此夕，感之双涕零。白月流素天，微霜满空际。开轩极远目，清霄何迢递。仲秋元鸟归，季秋阳雁至。染丝弄机杼，纵横成锦字。上有永别离，下有金石誓。不知将寄谁，绸缪结封识。经年藏宝箧，置之不忍视。昔我游日南，中道至合浦。池水碧以寒，叆叇莫能睹。得此径寸珠，云自鲛人所。缄以金泥封，藉之龙文组。中夜投君怀，当知寸心苦。清风吹华镫，明星启东方。起步中庭间，形影相旁徨。夙昔志远游，迟暮迷津梁。灭烛从假寐，欲罢固难忘。浩叹以彻旦，不知泪沾裳。
拟古诗十九首·其一
作者：王夫之
朝代：清
体裁：古风

临歧送远道，春草生道旁。春草生有时，远行去无方。逝水无西归，游子怨流光。高台多夕风，平原足晨霜。去者日益永，留者情益警。元云迷四郊，方望不得逞。思君褰罗帏，灭烛无馀影。弃置良独难，没生誓幽秉。
拟古诗十九首·其七
作者：王夫之
朝代：清
体裁：古风

太阳敛西晖，纤月出云际。夕风改晨色，群星相连缀。征鸟怀故栖，遥天方远逝。巢燕依梁宇，流萤漾池砌。念我结发游，纳交相砥砺。去者日以疏，遗我成孤赘。宵露不及晨，馀霜无久丽。自非金石心，谁能永匏系。
拟古诗十九首·其三
作者：王夫之
朝代：清
体裁：古风

灼灼三春风，萦萦杨柳色。年少去我徂，芳菲不再得。迟我心所钦，良书寄怀忆。迢递千里间，神皋有仙宅。朱凤遗清音，青天回羽翼。玉轸动鸣琴，素月辉相即。髣髴垂丹梯，云签降消息。愿言欣相从，含情无终极。
拟古诗十九首·其九
作者：王夫之
朝代：清
体裁：古风

桂树萦晨霜，芳滋久不渝。采之无所赠，不忍置路隅。怀袖经岁年，中心良自殊。殷勤自畴昔，谁为爱斯须。
拟古诗十九首·其二
作者：王夫之
朝代：清
体裁：古风

东园桃李花，南国蛾眉女。灼灼相矜悦，遥遥动心语。清歌不再发，舞袖无双举。昔为弦上思，今为梦中聚。芳菲非我春，为欢复何许。
拟古诗十九首·其五
作者：王夫之
朝代：清
体裁：古风

客从淇水来，导我游朝歌。广陌聚高居，冠盖彯绮罗。良夕奏哀弦，繁声惊素波。师延亡千载，遗怨何其多。黄鹄感其音，群飞以阿傩。高楼离思女，长夜颦青蛾。闻者无厌情，歌者益以和。清琴有希音，吾心将如何。
拟古诗十九首·其八
作者：王夫之
朝代：清
体裁：古风

梧桐生井干，桐叶落井中。结缡事君子，飞蓬附秋风。秋风有息时，飞蓬委荒阡。间关逐君行，中道悲弃捐。依君日苦短，别君日苦延。伤哉惊飙集，吹此雨绝天。日没群星出，长夜未有端。
拟古诗十九首·其六
作者：王夫之
朝代：清
体裁：古风

日南有归客，问讯珊瑚枝。海水深不测，飘零无反时。相见既无端，相忆无与知。唯持憔悴心，毕命以为期。
拟古诗十九首·其十
作者：王夫之
朝代：清
体裁：古风

涤涤秋宇清，泫泫华露滋。冉冉弦月微，杳杳双星期。良辰既不屡，终夕亦有涯。脉脉相视间，为欢还自疑。未必经年中，绸缪无转移。
拟古诗十九首·其十一
作者：王夫之
朝代：清
体裁：古风

日落登崇冈，顾望青天高。四维何茫茫，浮云但萧骚。群动既非一，吾身若秋毫。自非精诚彻，蠕动徒巳劳。精魄无固存，奄忽成焄蒿。及今百年内，何者终吾操。
拟古诗十九首·其十七
作者：王夫之
朝代：清
体裁：古风

白月流素天，微霜满空际。开轩极远目，清霄何迢递。仲秋元鸟归，季秋阳雁至。染丝弄机杼，纵横成锦字。上有永别离，下有金石誓。不知将寄谁，绸缪结封识。经年藏宝箧，置之不忍视。
拟古诗十九首·其十三
作者：王夫之
朝代：清
体裁：古风

南山崔以嵬，上与浮云连。俯视何浩浩，飞鸟翔其间。延眺须臾中，心目凄以闲。置身如流波，旦夕空百端。焉能役心志，随物增忧烦。畴昔遨大梁，结交多英贤。千里不相弃，良书托归翰。宝玦白玉光，系以双金环。佩之四座惊，旁徨发长叹。所叹非偶尔，白璧当自完。
拟古诗十九首·其十九
作者：王夫之
朝代：清
体裁：古风

清风吹华镫，明星启东方。起步中庭间，形影相旁徨。夙昔志远游，迟暮迷津梁。灭烛从假寐，欲罢固难忘。浩叹以彻旦，不知泪沾裳。
拟古诗十九首·其十二
作者：王夫之
朝代：清
体裁：古风

所思不可见，所怨不可移。忽如飘风集，贸贸何所之。平生交与好，长逝相追随。中野飞燐光，白日为之迷。函意以永世，千载将谁知。
拟古诗十九首·其十五
作者：王夫之
朝代：清
体裁：古风

古人不可期，今人当奈何。对酒乍相忘，援琴发清歌。适意方在兹，忧患徒相如。愤世而忘己，吾生亦有涯。商山采芝人，迹迩心自遐。
拟古诗十九首·其十八
作者：王夫之
朝代：清
体裁：古风

昔我游日南，中道至合浦。池水碧以寒，叆叇莫能睹。得此径寸珠，云自鲛人所。缄以金泥封，藉之龙文组。中夜投君怀，当知寸心苦。
拟古诗十九首·其十六
作者：王夫之
朝代：清
体裁：古风

和月春巳徂，林鸟有馀声。落英无返顾，流览怛中情。宝刀垂鞶带，昔我何所营。中宵不自戢，髣髴感精灵。邂逅良人姿，执手相徂征。心好自旖旎，随风飘长缨。虽非思所臻，乍觏亦不惊。愿言托白首，畴云中路倾。绸缪不相释，屡顾念平生。怀抱申此夕，感之双涕零。
拟古诗十九首·其十四
作者：王夫之
朝代：清
体裁：古风

阳春二三月，缘草被修路。青林无鲜华，啼鴂亘晨暮。凄彼泉下人，不知春风度。驱驱无返辙，谁者为新故。往古既复然，非我独忧惧。天物各推迁，胡为滋惊怖。虑苦不得甘，蚤计良巳误。灭性以求真，浮光栖月露。鼎鼎百年中，含情抱贞素。
拟古诗十九首·其四
作者：王夫之
朝代：清
体裁：古风

殷勤重殷勤，置酒遥相期。华烛摇虚慵，流光动哀丝。中觞促密坐，欲言还自疑。怀情不忍戢，劝勉当及玆。为欢托荣观，结爱在新知。飞蓬非久要，胡为守枯枝。词终起相谢，微生命有涯。
拟阮步兵咏怀二十四首
作者：王夫之
朝代：清

出门何所适，极目延云容。白月照广川，绿圳生清风。飞鸟去天末，萧条无馀踪。置意良独难，归来扣哀桐。阿环握灵符，翩然降桂宫。执戟侍清宴，佩玉相从容。嘉会虽迢递，畜意无终穷。二八妙娥㜲，筝璈荡虚空。穆耳注心感，歘焉返阆风。怀情不再觌，徒乃见狡童。万年独离伤，精爽谁为通。凉风西南来，吹此浮云兴。连蜷相异态，奄忽如有凭。日暮灵雨飞，消释如春冰。步上商南山，挥手谢太清。肝胆一胡越，百年非我生。明灭随须臾，吾心固不能。石陨睢阳都，夙昔为明星。顷刻不自信，哀乐异其情。韶风荣腐草，春霰摧初英。去日亦已往，来日自多惊。唯有王子乔，淩空吹玉笙。结士苦不早，黄金何足言。远闻悲歌士，屠狗近居燕。揽衣欲就之，时命忽我迁。蟠泥中道困，蛟龙无羽翰。归休南山下，日月如流丸。弃置平生心，荒忽如秋烟。鸾鸟栖开明，玕琪映毛羽。西日不匿晖，永夕炫金缕。深心非世知，有时戴戈舞。览德无良期，裴回生愤怒。慈俭以全身，高深定何补。芳春去我远，九夏行将迁。靡草阅炎日，鲜蔓无久延。归禽避飘风，深林相哀喧。披衣视河汉，恻怆悲高天。当时非所谋，及今良固然。白日閟寒云，辰夜复阴雨。夕萤流湿光，因风歘相聚。奔兽不违林，惊禽亦怀侣。下士情不深，目迎心己许。悲歌难自固，上蔡馀酸楚。失弓原郢客，逐日非夸父。要领诚不惜，孰为同草腐。汎舟浮湄水，逶迤青枫林。湄水去不息，言下湘江浔。停楫长太息，明月照我衿。天宇羃广野，平原气萧森。夕鸟瞑不飞，游鱼喧籁阴。寸心不自得，何况飞与沈。邺台閟新宫，高阳矜广宅。游冶相纷奔，追欢倒屐舄。黄雀在枌榆，取之若芥珀。华山有高士，烧金方结客。舒卷无浅心，灵蜕托仙迹。燕台多高风，易水扬洪波。白日照绮疏，冠盖相经过。踔厉古今间，感慨何其多。望诸无返驾，洹上计复讹。黄金台己芜，北望空山阿。宋子迹云远，谁为绍悲歌。蔓草萦咸阳，云是阿房宫。雏凤复双飞，莫辨雌与雄。山河既绸缪，宴处时从容。挟弹鸣金錽，垂杨骄青骢。意气生豪族，芳尘散春风。努力拾新翘，无言恤飞蓬。秉烛继白日，为欢无终穷。长夏生景风，飘然过我墟。蓬居困杲日，赪影过桑榆。延睇望广天，胡为自挛拘。西台有馀哀，聊城无报书。生我自有天，憔悴与之俱。白日回南辕，草木芸以黄。时改心易惊，哀情随大荒。远视无所怀，但念有悲凉。西晖徐以下，微风过墟冈。庭宇旷萧森，披帷延星光。早岁好词赋，文酒相追随。引誉动当时，将为名在兹。抚剑游广都，悲歌归山涯。元冥共白日，何者不吾欺。驱马上高冈，咫尺生崟欹。乃知杨公叹，非缘道多歧。湘水千里来，东下巴邱湖。迢递连广野，青山閟幽墟。云气浮远白，西南接苍梧。落日登迥冈，飞鸟去巳孤。暝色没高树，墟烟下平芜。俯仰求寸心，不知意所俱。姣女多情向，烈士无旁趋。皎日照此怀，行歌一欷歔。悠悠青天高，不知生所终。巫咸巳上天，欲诉将奚从。但见大壑间，日暮生清风。惊鱼跳渌水，秋蛩吟兰丛。怀我心所钦，邂逅相迎逢。浮云起东南，悠然骛西北。驶影无淹留，凝望滋迷惑。前者既萧散，后来空闵默。岂为仰观者，伫迹从察识。稚鸟空翔飞，冯风鼓羽翼。达人知其微，驰驱无轨则。蘋末生轻风，孤心自相得。念我心所欢，远在玉山岑。戴胜冠崔嵬，文鸾奏知音。妙药青麟脂，薰风生瑶琴。日夕延伫之，绵邈心淫淫。三五明月满，光晖发云林。神爽一相接，携手连讴吟。企望亦不遐，悲哉年岁侵。楚人得亡弓，塞叟有归驹。乍尔亦为欢，达人哂其愚。明月照形影，恻恻夫何如。回风飏秋毫，宁转造化枢。囧彼柔曼子，犹知泣前鱼。元珠握重渊，金石终不渝。心颜诚自我，云容悲素苍。耿耿霜月霁，长啸惊八荒。青天有鸣鸿，孤飞不成行。闻其哀噭音，疑尔悲稻粱。所志在鸴鸠，枋榆亦可翔。支祁降横流，十日恣炎焚。英灵相委顺，千载无秋春。刀圭讵偶尔，灵液起沈伦。凤笙非世响，十载将上宾。自信匪无功，勤立丹台勋。方壶与圆峤，相去无黍米。星河流其间，日月荡其里。孤游忘岁月，奇璨争纷诡。调良驾河车，六龙就方轨。补天西北倾，奠地东南委。清虚非久居，沈沦安足纪。夙昔惊我怀，离合遂无端。结好在中涂，绸缪苦不安。飙风吹落叶，夕阴凄以寒。握手未及终，裴回歧路间。骇兽啼我前，离怨无与殚。焉得三青鸟，从之生羽翰。
拟阮步兵咏怀二十四首·其一
作者：王夫之
朝代：清
体裁：古风

出门何所适，极目延云容。白月照广川，绿圳生清风。飞鸟去天末，萧条无馀踪。置意良独难，归来扣哀桐。
拟阮步兵咏怀二十四首·其七
作者：王夫之
朝代：清
体裁：古风

芳春去我远，九夏行将迁。靡草阅炎日，鲜蔓无久延。归禽避飘风，深林相哀喧。披衣视河汉，恻怆悲高天。当时非所谋，及今良固然。
拟阮步兵咏怀二十四首·其三
作者：王夫之
朝代：清
体裁：古风

凉风西南来，吹此浮云兴。连蜷相异态，奄忽如有凭。日暮灵雨飞，消释如春冰。步上商南山，挥手谢太清。肝胆一胡越，百年非我生。明灭随须臾，吾心固不能。
拟阮步兵咏怀二十四首·其九
作者：王夫之
朝代：清
体裁：古风

汎舟浮湄水，逶迤青枫林。湄水去不息，言下湘江浔。停楫长太息，明月照我衿。天宇羃广野，平原气萧森。夕鸟瞑不飞，游鱼喧籁阴。寸心不自得，何况飞与沈。
拟阮步兵咏怀二十四首·其二
作者：王夫之
朝代：清
体裁：古风

阿环握灵符，翩然降桂宫。执戟侍清宴，佩玉相从容。嘉会虽迢递，畜意无终穷。二八妙娥㜲，筝璈荡虚空。穆耳注心感，歘焉返阆风。怀情不再觌，徒乃见狡童。万年独离伤，精爽谁为通。
拟阮步兵咏怀二十四首·其二十
作者：王夫之
朝代：清
体裁：古风

楚人得亡弓，塞叟有归驹。乍尔亦为欢，达人哂其愚。明月照形影，恻恻夫何如。回风飏秋毫，宁转造化枢。囧彼柔曼子，犹知泣前鱼。元珠握重渊，金石终不渝。
拟阮步兵咏怀二十四首·其二十一
作者：王夫之
朝代：清
体裁：古风

心颜诚自我，云容悲素苍。耿耿霜月霁，长啸惊八荒。青天有鸣鸿，孤飞不成行。闻其哀噭音，疑尔悲稻粱。所志在鸴鸠，枋榆亦可翔。
拟阮步兵咏怀二十四首·其二十三
作者：王夫之
朝代：清
体裁：古风

方壶与圆峤，相去无黍米。星河流其间，日月荡其里。孤游忘岁月，奇璨争纷诡。调良驾河车，六龙就方轨。补天西北倾，奠地东南委。清虚非久居，沈沦安足纪。
拟阮步兵咏怀二十四首·其二十二
作者：王夫之
朝代：清
体裁：古风

支祁降横流，十日恣炎焚。英灵相委顺，千载无秋春。刀圭讵偶尔，灵液起沈伦。凤笙非世响，十载将上宾。自信匪无功，勤立丹台勋。
拟阮步兵咏怀二十四首·其二十四
作者：王夫之
朝代：清
体裁：古风

夙昔惊我怀，离合遂无端。结好在中涂，绸缪苦不安。飙风吹落叶，夕阴凄以寒。握手未及终，裴回歧路间。骇兽啼我前，离怨无与殚。焉得三青鸟，从之生羽翰。
拟阮步兵咏怀二十四首·其五
作者：王夫之
朝代：清
体裁：古风

结士苦不早，黄金何足言。远闻悲歌士，屠狗近居燕。揽衣欲就之，时命忽我迁。蟠泥中道困，蛟龙无羽翰。归休南山下，日月如流丸。弃置平生心，荒忽如秋烟。
拟阮步兵咏怀二十四首·其八
作者：王夫之
朝代：清
体裁：古风

白日閟寒云，辰夜复阴雨。夕萤流湿光，因风歘相聚。奔兽不违林，惊禽亦怀侣。下士情不深，目迎心己许。悲歌难自固，上蔡馀酸楚。失弓原郢客，逐日非夸父。要领诚不惜，孰为同草腐。
拟阮步兵咏怀二十四首·其六
作者：王夫之
朝代：清
体裁：古风

鸾鸟栖开明，玕琪映毛羽。西日不匿晖，永夕炫金缕。深心非世知，有时戴戈舞。览德无良期，裴回生愤怒。慈俭以全身，高深定何补。
拟阮步兵咏怀二十四首·其十
作者：王夫之
朝代：清
体裁：古风

邺台閟新宫，高阳矜广宅。游冶相纷奔，追欢倒屐舄。黄雀在枌榆，取之若芥珀。华山有高士，烧金方结客。舒卷无浅心，灵蜕托仙迹。
拟阮步兵咏怀二十四首·其十一
作者：王夫之
朝代：清
体裁：古风

燕台多高风，易水扬洪波。白日照绮疏，冠盖相经过。踔厉古今间，感慨何其多。望诸无返驾，洹上计复讹。黄金台己芜，北望空山阿。宋子迹云远，谁为绍悲歌。
拟阮步兵咏怀二十四首·其十七
作者：王夫之
朝代：清
体裁：古风

悠悠青天高，不知生所终。巫咸巳上天，欲诉将奚从。但见大壑间，日暮生清风。惊鱼跳渌水，秋蛩吟兰丛。怀我心所钦，邂逅相迎逢。
拟阮步兵咏怀二十四首·其十三
作者：王夫之
朝代：清
体裁：古风

长夏生景风，飘然过我墟。蓬居困杲日，赪影过桑榆。延睇望广天，胡为自挛拘。西台有馀哀，聊城无报书。生我自有天，憔悴与之俱。
拟阮步兵咏怀二十四首·其十九
作者：王夫之
朝代：清
体裁：古风

念我心所欢，远在玉山岑。戴胜冠崔嵬，文鸾奏知音。妙药青麟脂，薰风生瑶琴。日夕延伫之，绵邈心淫淫。三五明月满，光晖发云林。神爽一相接，携手连讴吟。企望亦不遐，悲哉年岁侵。
拟阮步兵咏怀二十四首·其十二
作者：王夫之
朝代：清
体裁：古风

蔓草萦咸阳，云是阿房宫。雏凤复双飞，莫辨雌与雄。山河既绸缪，宴处时从容。挟弹鸣金錽，垂杨骄青骢。意气生豪族，芳尘散春风。努力拾新翘，无言恤飞蓬。秉烛继白日，为欢无终穷。
拟阮步兵咏怀二十四首·其十五
作者：王夫之
朝代：清
体裁：古风

早岁好词赋，文酒相追随。引誉动当时，将为名在兹。抚剑游广都，悲歌归山涯。元冥共白日，何者不吾欺。驱马上高冈，咫尺生崟欹。乃知杨公叹，非缘道多歧。
拟阮步兵咏怀二十四首·其十八
作者：王夫之
朝代：清
体裁：古风

浮云起东南，悠然骛西北。驶影无淹留，凝望滋迷惑。前者既萧散，后来空闵默。岂为仰观者，伫迹从察识。稚鸟空翔飞，冯风鼓羽翼。达人知其微，驰驱无轨则。蘋末生轻风，孤心自相得。
拟阮步兵咏怀二十四首·其十六
作者：王夫之
朝代：清
体裁：古风

湘水千里来，东下巴邱湖。迢递连广野，青山閟幽墟。云气浮远白，西南接苍梧。落日登迥冈，飞鸟去巳孤。暝色没高树，墟烟下平芜。俯仰求寸心，不知意所俱。姣女多情向，烈士无旁趋。皎日照此怀，行歌一欷歔。
拟阮步兵咏怀二十四首·其十四
作者：王夫之
朝代：清
体裁：古风

白日回南辕，草木芸以黄。时改心易惊，哀情随大荒。远视无所怀，但念有悲凉。西晖徐以下，微风过墟冈。庭宇旷萧森，披帷延星光。
拟阮步兵咏怀二十四首·其四
作者：王夫之
朝代：清
体裁：古风

石陨睢阳都，夙昔为明星。顷刻不自信，哀乐异其情。韶风荣腐草，春霰摧初英。去日亦已往，来日自多惊。唯有王子乔，淩空吹玉笙。
挽烈妇廖周氏
作者：王夫之
朝代：清
体裁：五言绝句

冒刃扶姑命，躯残刃折铓。至今荒冢里，赢得血痕香。
捣练子·咏愁
作者：王夫之
朝代：清
体裁：词

刚有绪，又无端。细雨千丝月半弯。一寸眉棱千障压，不教人放片时閒。
捣练子·咏霜
作者：王夫之
朝代：清
体裁：词

孤月上，夕风微。忍得寒生玉粟肥。征雁千双空里过，可能带得向南飞。
捣练子·咏霜
作者：王夫之
朝代：清
体裁：词

空无际，月无痕。悄悄盈盈上草根。蜻蛚逼窗镫影绿，愁人不道不消魂。
捣练子·晚春
作者：王夫之
朝代：清
体裁：词

云似梦，雨如尘。花泪红倾柳黛嚬。也算人閒春一度，明年莫更不还人。
摊破浣溪沙·偶兴
作者：王夫之
朝代：清
体裁：词

为讯南朝燕子飞，人间何处有乌衣。不是旧家庭院，也争归。低啄絮泥防易落，不知疏柳坠残晖。还与一双蝙蝠，傍檐飞。
摊破浣溪沙·夏景
作者：王夫之
朝代：清
体裁：词

隐隐轻雷挂断虹，平田高下与溪通。溪外罩鱼人影，落波中。屐齿泥融双印直，葛衣风漾一襟松。回看西峰峰外，半青红。
摊破浣溪沙·始春新月
作者：王夫之
朝代：清
体裁：词

嫩柳梢头挂一分，玉痕松浅绿烟轻。空里流霜荡漾，逼天清。瘦影徘徊还似梦，朦胧雪鬓未惺惺。却恼人间菱镜，太分明。
摊破浣溪沙·病中与刘李二生夜话
作者：王夫之
朝代：清
体裁：词

曾把榆钱买少年，少年已是柰何天。为忆杨花未落，已啼鹃。阅尽閒愁都是梦，不知残梦在谁边。赢得如今蚕老，已三眠。
摊破浣溪沙·病中与刘李二生夜话
作者：王夫之
朝代：清
体裁：词

曾把榆钱买少年，少年已是柰何天。为忆杨花未落，已啼鹃。
阅尽闲愁都是梦，不知残梦在谁边。赢得如今蚕老，已三眠。
摸鱼儿 潇湘大八景词 其一
作者：王夫之
朝代：清

望九疑、垆烟飞黛，远送元云千里。斜阳枫岸平沈后，木末惊飙拂水。兰舟舣。荐新凉、银缸影颤篷声起。推窗閒盻。看幅幅轻绡，层层珠瀑，骀宕空青里。清绝地，故是蕙汀兰沚。浅碧旧含芳蕊。朝来润浥灵苗发，共载天香云髓。君莫拟。君不见、楚骚歌阕兰蘅死。灵修邈矣。怕碎玉鏦铮，金铃淋沥，吹入愁人耳。展平湖、一片玻瓈，何处天围四野。金风轻捲千波雪，阵阵落晖低亚。真潇洒。渐西晶、连天接住东光射。冰轮上也。见镜吸空明，练飞霜影，一荡清无罅。凭槛处，百尺丽谯飞榭。玉楼闪冉光乍。清魂摇曳浑无定，灵肉欲随羽化。君莫诧。君不见、南来猿鹤悲清夜。天孤月寡。叹吹笛王孙，朗吟仙客，倦理云軿驾。问阳禽、北发天山，尺帛为谁长繫。当年不作关山怨，但爱江南佳丽。秋无际。拥长汀、银膏玉屑堆光腻。横空如砌。宛一抹修眉，千行淡墨，欲坠还容曳。菰米熟，千顷元珠丰脆。何须更寻归计。丹枫染紫蘋花白，飞舞一江清霁。君莫睇。君不见、三更月落催哀唳。春光无蒂。蚤炎焰燔空，狂涛拍岸，羽驾何方税。接长江、西上三巴，东下海门万里。高楼思妇天涯梦，昨日金钱送喜。春归矣。倩啼莺、遥催綵鹢乘风起。危阑閒倚。望碧浪参天，斜阳低树，片影浮空水。相认处，青练双飞旗尾。夕风吹送旖旎。银缸对照江楼眼，收拾寄愁蠲纸。君莫盻。君不见、征人已老兰舟委。艨艟浪起。尽大帽白衣，摊钱打鼓，不向湘皋𫇢。捲残虹、隔岸芦梢，低挂一团赪玉。紫金光聚明霞闪，雪洗鹭飞鸥浴。江一曲。舞轻桡、橛头车子相随逐。荻湾六六。听短笛横吹，棹歌遥答，共趁沙汀宿。投竿处，牵动绡金波蹙。溅珠县洒红粟。暝空欲敛西清色，一派炊烟凝绿。君莫瞩。君不见、羲轮无繫西流速。云昏极目。听哀雁啼更，孤篷打雨，难拟明朝旭。俯江浔、滩临危磴，屏拥青蓉回抱。小桥流水平田迥，绿浪风生畦稻。当晴昊。散溪云、轻松一抹飞烟巧。青帘缭绕。有白笋黄鱼，红虾绿酒，装点旗亭好。兰舟泊，正及江南春早。玉山何惜倾倒。桃花留客红垂晕，幂䍥轻绡笼罩。君莫恼。君不见、鲛人蜃客迷三岛。韶华易老。但棠杜花边，鹧鸪声里，瘴雨迷衰草。转汀洲、回峦斜拥，曲径松杉堆黛。落帆人语寒潭静，幡影风摇星彩。涵轻霭。渐潮声、鱼音梵呗喧金界。霜林惊籁。更百八绵连，噌吰奰发，流响空青内。深院锁，谁放鲸吟出海。澄江歘腾漰湃。唤回客梦清宵永，寂历閒心如洒。君莫骇。君不见、景阳旧恨台城改。佛镫绿叆。共窣堵铃鸣，相轮铎语，长夜悲兴败。舞廉纤、不知是雪，还是沙明波素。同云返映晶光凝，暝色遥笼烟树。双无据。颤寒空、微霄极浦相回互。芦洲古渡。有孤艇篷窗，挑镫酌酒，唱彻梁围句。知此夕，一派瑶峰玉宇。朦胧半函银兔。清晖的皪蛟冰瀁，疑是东方已曙。君莫觑。君不见、迥波难挽流澌住。珠摧玉仆。向帝女祠东，昭王潭北，直下长江去。
摸鱼儿 潇湘小八景词 其一
作者：王夫之
朝代：清

插青天、俯临图画，一壁翠光欲滴。炎风吹断阳禽影，认得孤峰回翼。如相识。记寒声、萧萧咽尽霜华夕。望中何极。尽帘压千丝，窗飞一缕，垂幕笼轻碧。回首处，犹记当时踪迹。危亭斜倚南陌。满城春滑笙歌腻，消尽银缸夜色。君莫惜。君不见、黄沙汉使无消息。秦关坐隔。听沙岸残更，野塘晓阵，总似三生笛。瞰蒸湘、曲影双清，流下洞庭秋远。危崖突兀玉峰寒，界破苍流一线。谁许见。只鲛宫、金绳夜拥鱼龙怨。画船歌扇。对笑水江花，窥楼晕月，惹尽流霞片。行乐地，记取韶光迅转。画阑彩笔题遍。云杳潇湘千顷碧，瞥眼武陵溪畔。君莫羡。君不见、渔阳挝断霓裳宴。沧桑已变。想眉黛娇青，眼波凝绿，不是旧时面。剪中流、白蘋芳草，燕尾江分南浦。盈盈待学春花靥，人面年年如故。留春住。笑浮萍、轻狂旧梦迷残絮。棠桡无数。尽泛月莲舒，留仙裙在，载取春归去。佳丽地，仙院迢遥烟雾。湿香飞上丹户。醮坛珠斗疏镫映，共作一天花雨。君莫诉。君不见、桃根已失江南渡。风狂雨妒。便万点落英，几湾流水，不是避秦路。瀁平塘、绿钱初展，正是乳鸦啼后。桃尖渐放朱霞晕，芳惹游鞭征袖。真如绣。点波纹、红绡青幛团绒皱。田田歌奏。问苦菂寻莲，萦丝觅藕，几许多情逗。莫浪语，西子湖头难又。锦屏十里香透。繁华满目江南梦，约略送愁时候。君莫嗅。君不见、清香销尽酸风瘦。秋容如旧。只莎草吟螀，蓼花飞？，露冷金飙骤。启琳宫、㬉回溪畔，江南共道春早。桃花新雨溶溶后，谁把琼浆酿造。壸天老。正望中、茶烟几线萦僧橑。燕泥香扫。快翠泛铜瓶，膏凝玉盏，鱼眼调香脑。添胜迹，百道奔泉回抱。暗萦绿荇芳藻。泠泠碎玉夜声中，花院晨钟轻捣。君莫恼。君不见、玉矾落尽瑶京道。王孙芳草。纵百丈络丝，万条罗带，难繫春光好。翠屏遥、眉横七二，空青一派如洒。闲登危榭凭阑眄，垂幂同云覆野。银河泻。道飞来、杨花玉树都疑假。望迷鸳瓦。问酒拥销金，茶烹凤乳，若个偿春价。赏心事，不在酒旗歌社。梅痕暗偷萼赭。冻髭笑指祝融君，故骑火龙未下。君莫惹。君不见、胡沙似雪催征马。笳声怨也。把塞北冰天，江南春色，都付渔樵话。向苍崖、蓬声吹裂，斜阳一片危岸。江流北泻雁南征，洞里春光无算。星灿烂。都应是、云中剑舞珠光按。花蹊棋馆。留满地苍苔，数峰烟树，掷与人间看。仙户启，石乳倒垂银蒜。空山翠杳天半。百花桥阻玉壶远，谁倩鸳鸯抵唤。君莫叹。君不见、彤云故锁三山断。罡风吹散。想华表鹤归，天台人返，怕见人民换。截流澌、飞虹侧挂，长空流月孤影。斜收返照蔚蓝天，蘋末一江风冷。更漏静。罢鸣桹、停桡沙觜星光耿。疏镫夜永。似说向人间，流光易谢，夜烛游须秉。歌舞罢，追赏良宜此景。木兰牵动绿荇。樵青唱阕斗参横，残月又斜西岭。君莫省。君不见、芦中人老成萍梗。载愁舴艋。向牛饮溪边，羊裘滩上，别把丝纶整。
摸鱼儿 潇湘小八景词 其五
作者：王夫之
朝代：清

启琳宫、㬉回溪畔，江南共道春早。桃花新雨溶溶后，谁把琼浆酿造。壸天老。正望中、茶烟几线萦僧橑。燕泥香扫。快翠泛铜瓶，膏凝玉盏，鱼眼调香脑。添胜迹，百道奔泉回抱。暗萦绿荇芳藻。泠泠碎玉夜声中，花院晨钟轻捣。君莫恼。君不见、玉矾落尽瑶京道。王孙芳草。纵百丈络丝，万条罗带，难繫春光好。
摸鱼儿 潇湘小八景词 其四
作者：王夫之
朝代：清

瀁平塘、绿钱初展，正是乳鸦啼后。桃尖渐放朱霞晕，芳惹游鞭征袖。真如绣。点波纹、红绡青幛团绒皱。田田歌奏。问苦菂寻莲，萦丝觅藕，几许多情逗。莫浪语，西子湖头难又。锦屏十里香透。繁华满目江南梦，约略送愁时候。君莫嗅。君不见、清香销尽酸风瘦。秋容如旧。只莎草吟螀，蓼花飞？，露冷金飙骤。
摸鱼儿·其三
作者：王夫之
朝代：清

问阳禽、北发天山，尺帛为谁长繫。当年不作关山怨，但爱江南佳丽。秋无际。拥长汀、银膏玉屑堆光腻。横空如砌。宛一抹修眉，千行淡墨，欲坠还容曳。菰米熟，千顷元珠丰脆。何须更寻归计。丹枫染紫蘋花白，飞舞一江清霁。君莫睇。君不见、三更月落催哀唳。春光无蒂。蚤炎焰燔空，狂涛拍岸，羽驾何方税。
摸鱼儿·其五
作者：王夫之
朝代：清

捲残虹、隔岸芦梢，低挂一团赪玉。紫金光聚明霞闪，雪洗鹭飞鸥浴。江一曲。舞轻桡、橛头车子相随逐。荻湾六六。听短笛横吹，棹歌遥答，共趁沙汀宿。投竿处，牵动绡金波蹙。溅珠县洒红粟。暝空欲敛西清色，一派炊烟凝绿。君莫瞩。君不见、羲轮无繫西流速。云昏极目。听哀雁啼更，孤篷打雨，难拟明朝旭。
摸鱼儿·其四
作者：王夫之
朝代：清

接长江、西上三巴，东下海门万里。高楼思妇天涯梦，昨日金钱送喜。春归矣。倩啼莺、遥催綵鹢乘风起。危阑閒倚。望碧浪参天，斜阳低树，片影浮空水。相认处，青练双飞旗尾。夕风吹送旖旎。银缸对照江楼眼，收拾寄愁蠲纸。君莫盻。君不见、征人已老兰舟委。艨艟浪起。尽大帽白衣，摊钱打鼓，不向湘皋𫇢。
摸鱼儿·咏霜
作者：王夫之
朝代：清
体裁：词

向深秋、芦花风起，吹散一天珠露。六铢仙袂新裁薄，剪落冰丝千缕。轻盈舞。还只恐、素娥镜里深相妒。欲留教住。柰晴色窥人，断云送暖，蓦地催归去。更谁念，暗壁吟蛩正苦。遥向征鸿低诉。平沙野水朦胧影，难认白蘋香处。春期误。却早遣、啼鹃血泪沾江树。暝烟休护。又何似明朝，天低日淡，散作萧疏雨。
摸鱼儿·潇湘大八景词其一
作者：王夫之
朝代：清
体裁：词

望九疑、垆烟飞黛，远送元云千里。斜阳枫岸平沈后，木末惊飙拂水。兰舟舣。荐新凉、银缸影颤篷声起。推窗閒盻。看幅幅轻绡，层层珠瀑，骀宕空青里。清绝地，故是蕙汀兰沚。浅碧旧含芳蕊。朝来润浥灵苗发，共载天香云髓。君莫拟。君不见、楚骚歌阕兰蘅死。灵修邈矣。怕碎玉鏦铮，金铃淋沥，吹入愁人耳。
摸鱼儿·潇湘大八景词其八
作者：王夫之
朝代：清
体裁：词

舞廉纤、不知是雪，还是沙明波素。同云返映晶光凝，暝色遥笼烟树。双无据。颤寒空、微霄极浦相回互。芦洲古渡。有孤艇篷窗，挑镫酌酒，唱彻梁围句。知此夕，一派瑶峰玉宇。朦胧半函银兔。清晖的皪蛟冰瀁，疑是东方已曙。君莫觑。君不见、迥波难挽流澌住。珠摧玉仆。向帝女祠东，昭王潭北，直下长江去。
摸鱼儿·潇湘小八景词其一
作者：王夫之
朝代：清
体裁：词

插青天、俯临图画，一壁翠光欲滴。炎风吹断阳禽影，认得孤峰回翼。如相识。记寒声、萧萧咽尽霜华夕。望中何极。尽帘压千丝，窗飞一缕，垂幕笼轻碧。回首处，犹记当时踪迹。危亭斜倚南陌。满城春滑笙歌腻，消尽银缸夜色。君莫惜。君不见、黄沙汉使无消息。秦关坐隔。听沙岸残更，野塘晓阵，总似三生笛。
摸鱼儿·病后作
作者：王夫之
朝代：清
体裁：词

问还馀、莺花几许，容吾酬尽春债。向来淡墨写虚空，也须添朱着黛。真狡狯。拈一片、落英欲揉韶光碎。泼天无赖。拚古庙香炉，荒村迓鼓，社夥从新赛。痴绝处，瘦骨披襟潇洒。倚阑目断天外。归禽谁戢双双翼，栖稳垂杨烟霭。空惭愧。喷热血、心肝摘出从人卖。寸丝留在。便棠杜云寒，白杨风起，不道馀香坏。
摸鱼儿·自述
作者：王夫之
朝代：清
体裁：词

当年事、也随风起，片帆一晌轻挂。云閒江树霏微处，早爱青山如画。停桡也。又却有、蘋花菰米香低亚。难消良夜。且月载金枢，波分素练，饱看银河泻。入佳境，茹蘖居然啖蔗。千金难酬春价。娟娟蛱蝶花閒戏，不怕黄莺絮骂。谁真假。已早似、光风霁月连床话。千蹊万岔。则堪信堪疑，欲歌欲泣，狂谱从人打。
摸鱼儿·辛幼安伤春词悲凉动今古惜其蛾眉买赋之句未忘身世为次其韵以广之
作者：王夫之
朝代：清
体裁：词

总繇他、閒愁不管，才来又还催去。悠悠一派东流水，载得落花无数。人长住。却笑伊、来回奔走天涯路。凭阑无语。终不似黄莺，苦爱东风，百啭迎人絮。今古事，莫待怨谁相误。可但月来云妒。伤春未已伤秋赋，重倩吟螀寒诉。琼花舞。又早见、玉山瑶井填黄土。无为自苦。待人散月斜，日长山静，侬自有归处。
摸鱼儿·辛词烟柳斜阳之句宜其悲也乃尤有甚于彼者复用韵写之
作者：王夫之
朝代：清
体裁：词

向西园、花飞一片，早已伤心春去。残红落尽更如今，难把流光追数。留不住。征鸿影、黄沙紫塞秦关路。从谁寄语。道有人独对，雨打梨花，看黏泥飞絮。倩流水，欲觅芳踪还误。津头风雨深妒。凄凉庾信江南赋，难向无情天诉。为楚舞。流不尽、楚歌血溅阴陵土。寸心知苦。望万里荒烟，一蓑渔艇，渺渺无归处。
摸鱼儿东洲桃浪，潇湘小八景词之三
作者：王夫之
朝代：清
体裁：词

剪中流，白苹芳草，燕尾江分南浦。盈盈待学春花靥，人面年年如故。留春住，笑几许浮萍，旧梦迷残絮。棠桡无数。尽泛月莲舒，留仙裙在，载取春归去。佳丽地，仙院迢迢烟雾。湿香飞上丹户。醮坛珠斗疏灯映，共作一天花雨。君莫诉。君不见桃根已失江南渡。风狂雨妒，便万点落英，几湾流水，不是避秦路。
故孝廉李一超以怀贞穷愁死不及有嗣息元配林孺人掖咡太孺人于痹病中十四年不舍榻右猝遘危疾临终悲咽以不得躬亲大事为憾啼声未绝而逝余于一超不浅视道路感泣者自逾涯量裁二诗以将哀尤为太孺人悯悼焉
作者：王夫之
朝代：清

怀清台上望孤忠，剩水馀山恨尽同。块肉无留犹赵氏，炊烟不热自梁鸿。亭亭宝婺邀残月，转转金轮御朔风。十四年来千种事，凄凉彤管不书功。从知生死一浮沤，大誓宏深不易酬。萱草幸留春百岁，桂轮难满月三秋。鸡声五夜闻遗语，鹤发千梳绾别愁。犹有寒荠青半亩，留调膏粥侍晨羞。
故孝廉李一超以怀贞穷愁死不及有嗣息元配林孺人掖咡太孺人于痹病中十四年不舍榻右猝遘危疾临终悲咽以不得躬亲大事为憾啼声未绝而逝余于一超不浅视道路感泣者自逾涯量裁二诗以将哀尤为太孺人悯悼焉·其一
作者：王夫之
朝代：清
体裁：七言律诗

怀清台上望孤忠，剩水馀山恨尽同。块肉无留犹赵氏，炊烟不热自梁鸿。亭亭宝婺邀残月，转转金轮御朔风。十四年来千种事，凄凉彤管不书功。
故孝廉李一超以怀贞穷愁死不及有嗣息元配林孺人掖咡太孺人于痹病中十四年不舍榻右猝遘危疾临终悲咽以不得躬亲大事为憾啼声未绝而逝余于一超不浅视道路感泣者自逾涯量裁二诗以将哀尤为太孺人悯悼焉·其二
作者：王夫之
朝代：清
体裁：七言律诗

从知生死一浮沤，大誓宏深不易酬。萱草幸留春百岁，桂轮难满月三秋。鸡声五夜闻遗语，鹤发千梳绾别愁。犹有寒荠青半亩，留调膏粥侍晨羞。
效柏梁体寿王恺六
作者：王夫之
朝代：清
体裁：古风

铁墙拗头绿凤栖，就君踏花蹂香泥。君今僦宇当湘西，阳禽回翼空悽迷。人生即久如蹑梯，骎骎不舍相攀携。我旬过五君始跻，欲呼苍天问端倪。谁为龙翁配虎妻，活汞煎之如婴啼。东兔藏金西木鸡，战酣四壁休鼓鼙。得之圜中一刀圭，与君分吞如糖䬾。倒骑白卫驰丹霓，俯听蟪蛄声益低。长笑尔曹延蝤蛴，睨高欲就终无稽。我摘月华沁心脐，君胸洞开消日镌。斫麟为脯尧非臡，团星作饼甘露醯。命鸾歌啭如黄鹂，羿妻婉娈出金闺。疑贞疑谑相嘲诋，然后与君归湘溪。岳为部娄湘成蹊，三皇五帝重摄提。如此与君终不睽，乃称丈夫心交缔。非炎索箑寒就烓，短歌隆隆苍虬嘶。千春万朔留品题。
敔筑土室授童子读题曰蕉畦口占示之四首
作者：王夫之
朝代：清

治畦当种竹，种蕉为近之。虚中同一致，密叶胜疏枝。脆绿怜弱干，勿为霜雪侵。春风动雷雨，须长一千寻。莫剪当檐叶，凭传萧瑟音。岳峰窗外雨，滴碎汝翁心。题字成元草，绿天幻绛纱。勿容贪载酒，何客可名芭。
敔筑土室授童子读题曰蕉畦口占示之四首·其一
作者：王夫之
朝代：清
体裁：五言绝句

治畦当种竹，种蕉为近之。虚中同一致，密叶胜疏枝。
敔筑土室授童子读题曰蕉畦口占示之四首·其三
作者：王夫之
朝代：清
体裁：五言绝句

莫剪当檐叶，凭传萧瑟音。岳峰窗外雨，滴碎汝翁心。
敔筑土室授童子读题曰蕉畦口占示之四首·其二
作者：王夫之
朝代：清
体裁：五言绝句

脆绿怜弱干，勿为霜雪侵。春风动雷雨，须长一千寻。
敔筑土室授童子读题曰蕉畦口占示之四首·其四
作者：王夫之
朝代：清
体裁：五言绝句

题字成元草，绿天幻绛纱。勿容贪载酒，何客可名芭。
新秋同唐古遗须竹游钟武故城归坐小轩夜语四首
作者：王夫之
朝代：清

岳阴万片惹云肥，暑气犹留凝不飞。野径偶然成远望，江湖何地卜渔矶。荆榛苍浅古城秋，脉脉蒸江碧玉钩。野旷天低飞鸟度，不知何处吊孙刘。野人爱菊亦偶尔，种菊满阑秋已清。但为爱君兄弟好，欹眠闲看绿光晴。閒堂剪烛夜如何，银汉疏风古树多。便把一竿随尔住，江门原有旧藤蓑。
新秋同唐古遗须竹游钟武故城归坐小轩夜语四首·其一
作者：王夫之
朝代：清
体裁：七言绝句

岳阴万片惹云肥，暑气犹留凝不飞。野径偶然成远望，江湖何地卜渔矶。
新秋同唐古遗须竹游钟武故城归坐小轩夜语四首·其三
作者：王夫之
朝代：清
体裁：七言绝句

野人爱菊亦偶尔，种菊满阑秋已清。但为爱君兄弟好，欹眠闲看绿光晴。
新秋同唐古遗须竹游钟武故城归坐小轩夜语四首·其二
作者：王夫之
朝代：清
体裁：七言绝句

荆榛苍浅古城秋，脉脉蒸江碧玉钩。野旷天低飞鸟度，不知何处吊孙刘。
新秋同唐古遗须竹游钟武故城归坐小轩夜语四首·其四
作者：王夫之
朝代：清
体裁：七言绝句

閒堂剪烛夜如何，银汉疏风古树多。便把一竿随尔住，江门原有旧藤蓑。
新秋望章载谋二首
作者：王夫之
朝代：清

湘山犹曲曲，畴昔故天涯。偶合添离恨，轻分有后期。镫残知弈误，月上尽诗迟。芳草王孙在，闲愁付杖藜。干戈方万里，摇落又三秋。霜鬓久无据，云踪幸缓愁。周秦焚后字，荆楚赋中楼。郑重清波意，君无忘野谋。
新秋望章载谋二首·其一
作者：王夫之
朝代：清
体裁：五言律诗

湘山犹曲曲，畴昔故天涯。偶合添离恨，轻分有后期。镫残知弈误，月上尽诗迟。芳草王孙在，闲愁付杖藜。
新秋望章载谋二首·其二
作者：王夫之
朝代：清
体裁：五言律诗

干戈方万里，摇落又三秋。霜鬓久无据，云踪幸缓愁。周秦焚后字，荆楚赋中楼。郑重清波意，君无忘野谋。
新秋看洋山雨过
作者：王夫之
朝代：清
体裁：五言排律

南楚秋风日，轻阴太白方。参差分远嶂，明灭互斜阳。旋度云间树，还吹山际香。鹭飞初掠润，燕语乍矜凉。云断天逾碧，林疏野乍光。馀霞侵月浅，晚雾过溪长。薄袂泠泠善，闲愁鼎鼎忘。萧斋聊隐几，吾道在沧浪。
斸蕨行
作者：王夫之
朝代：清
体裁：古风

清晨上南坂，芜草深没腰。黄云冒山起，雪花零乱飘。雪子穿棕笑，雪花漫棕衣。飘衣湿尚可，悬愁空筐归。土皮滑白斸断柄，短茎泥重淘寒井。黄茅盖头雪侵领，奋椎力尽刚过颈。绵绵咽咽声可怜，阿儿涕堕牵丝饼。流泉浑浑浊如蓝，朦胧犹见伶仃影。伶仃相扶过眼前，黄绵袄子雀儿毡，梦里春光快活天。君不见马槽□□□东去，雪花洒血痕丹鲜。
旅警五首
作者：王夫之
朝代：清

此曰良可惜，纯熟尚不舍。断续有异心，况我悠悠者。巨浪而停舟，将为千里泻。恻恻生内惭，红轮西坠也。恻恻保此名，踧踧擭此生。此生何以重，此名何以荣。无乃随影动，其根若浮萍。安得良宵中，齁睡而不惊。幸天与我知，幸世与我忧。知知而忧忧，人将为我忧。不知而不忧，吾将为我愁。岂不有我哉，云胡不自求。闭户读残书，居然有户牖。出门对群动，未必免濡首。无曰无知音，日月皆针灸。彻骨疗沈疴，焉得辞老丑。辨言终自贼，寸心若电耀。使自溯源流，多端堪内笑。请即所笑端，捩转其枢要。孤月游霜空，寒林清猿叫。
旅警五首·其一
作者：王夫之
朝代：清
体裁：古风

此曰良可惜，纯熟尚不舍。断续有异心，况我悠悠者。巨浪而停舟，将为千里泻。恻恻生内惭，红轮西坠也。
旅警五首·其三
作者：王夫之
朝代：清
体裁：古风

幸天与我知，幸世与我忧。知知而忧忧，人将为我忧。不知而不忧，吾将为我愁。岂不有我哉，云胡不自求。
旅警五首·其二
作者：王夫之
朝代：清
体裁：古风

恻恻保此名，踧踧擭此生。此生何以重，此名何以荣。无乃随影动，其根若浮萍。安得良宵中，齁睡而不惊。
旅警五首·其五
作者：王夫之
朝代：清
体裁：古风

辨言终自贼，寸心若电耀。使自溯源流，多端堪内笑。请即所笑端，捩转其枢要。孤月游霜空，寒林清猿叫。
旅警五首·其四
作者：王夫之
朝代：清
体裁：古风

闭户读残书，居然有户牖。出门对群动，未必免濡首。无曰无知音，日月皆针灸。彻骨疗沈疴，焉得辞老丑。
早春三首
作者：王夫之
朝代：清

光气浮莎径，红滋点药畦。晴丝弱柳外，夕蝶小窗西。风细千波绿，云生一片低。天情随物理，色色与春齐。不觉故心移，年华冉冉知。晴窗熏午睡，喧步爱芳吹。幸缓西园梦，还留朔雪悲。含情方几日，谁道鬓添丝。向夜月迎人，空烟合望新。落梅轻去影，乳鸟乍啼晨。碧水涵苔暗，流光散露匀。良宵仍蕴藉，悽恻奈何春。
早春三首·其一
作者：王夫之
朝代：清
体裁：五言律诗

光气浮莎径，红滋点药畦。晴丝弱柳外，夕蝶小窗西。风细千波绿，云生一片低。天情随物理，色色与春齐。
早春三首·其三
作者：王夫之
朝代：清
体裁：五言律诗

向夜月迎人，空烟合望新。落梅轻去影，乳鸟乍啼晨。碧水涵苔暗，流光散露匀。良宵仍蕴藉，悽恻奈何春。
早春三首·其二
作者：王夫之
朝代：清
体裁：五言律诗

不觉故心移，年华冉冉知。晴窗熏午睡，喧步爱芳吹。幸缓西园梦，还留朔雪悲。含情方几日，谁道鬓添丝。
早春馀雪属目偶成
作者：王夫之
朝代：清
体裁：五言律诗

湿云飞不起，一半雪光欺。药裹犹畴昔，莺花笑几时。乌藤苔露坠，白袷柳风吹。知否韶华借，閒心早自疑。
早起草堂寓目篱间牵牛花追忆懿庵
作者：王夫之
朝代：清
体裁：五言律诗

秋色生空外，微晴始素晖。篱花深碧紫，风蔓小霏微。酒坐怀迎目，林轩怅启扉。故心犹宛尔，何事岁华违。
明妃曲
作者：王夫之
朝代：清
体裁：七言绝句

金殿葳蕤锁汉宫，单于谈笑借春风。黄沙已作无归路，犹愿君王斩画工。
昔梦
作者：王夫之
朝代：清
体裁：七言律诗

昔梦閒情一枕蠲，閒愁过眼万心镌。湿云叶叶垂虹外，归鸟泠泠晚照边。涧草自分寻药径，湖天谁汎钓鱼船。西清斜月能消得，片玉轻松半影县。
昔梦
作者：王夫之
朝代：清

昔梦閒情一枕蠲，閒愁过眼万心镌。湿云叶叶垂虹外，归鸟泠泠晚照边。涧草自分寻药径，湖天谁汛钓鱼船。西清斜月能消得，片玉轻松半影县。
春云怨·春雨
作者：王夫之
朝代：清
体裁：词

一宵风雨。将小窗曙色，朦胧勒住。惊起数声啼鸟，多在碧烟深重处。肥绿欺人，瘦红欲尽，流水无情向南浦。红药多憨，翠胎未吐，还遣花期误。问春拟向何方去。怕芳草天涯，萋萋非故。记得年时踏青路。燕子重来，梦里楼高，望迷烟树。桃叶难凭，流莺不管，自绾柳丝低诉。
春兴
作者：王夫之
朝代：清

嬉春迟暮老廉夫，长卧归休旧酒徒。不分传家三传在，从来亡国一身孤。玉钱月影窥双鬓，碧海云波认五湖。一尽龙钟供世笑，苍天还识老狂无。楼空山远湿烟蒸，返景长天暝色仍。千里湘皋归雁雨，九江春水钩鱼镫。马殷冢在生新草，陆逊营荒挂古藤。梦里白蘋洲上月，遥遥北渚接黄陵。春风仍上柳丝边，烂漫生涯醉暖烟。垂老田光无酒客，相知宁朔有龙渊。平皋漠漠飞新燕，涧道阴阴响细泉。荏苒栖心讯芳草，剧将嫩绿逞华年。
春兴·其一
作者：王夫之
朝代：清
体裁：七言律诗

嬉春迟暮老廉夫，长卧归休旧酒徒。不分传家三传在，从来亡国一身孤。玉钱月影窥双鬓，碧海云波认五湖。一尽龙钟供世笑，苍天还识老狂无。
春兴·其三
作者：王夫之
朝代：清
体裁：七言律诗

春风仍上柳丝边，烂漫生涯醉暖烟。垂老田光无酒客，相知宁朔有龙渊。平皋漠漠飞新燕，涧道阴阴响细泉。荏苒栖心讯芳草，剧将嫩绿逞华年。
春兴·其二
作者：王夫之
朝代：清
体裁：七言律诗

楼空山远湿烟蒸，返景长天暝色仍。千里湘皋归雁雨，九江春水钩鱼镫。马殷冢在生新草，陆逊营荒挂古藤。梦里白蘋洲上月，遥遥北渚接黄陵。
春初雨歇省家兄长夏庵□□□□□中惘然有作
作者：王夫之
朝代：清

怀聚亘昏夜，恻然华发惊。零雨迷昏旦，修涂阻远营。惠风启夕光，欣绪慰良征。披榛幸不违，悲喜交含情。含情夫如何，忘言自闵伤。视彼双飞鸟，日暮亦得将。摘草勿绝心，渡水勿绝梁。居然成迢递，惭尔随颉颃。颉颃悲以鸣，岁序无更待。鼎鼎怀昔欢，悠悠有馀悔。采彼灵药非，匪值青镜改。曷谷念鸠飞，无枝念木坏。坏木无再荣，令绪唯须臾。如彼虞渊日，即次非东隅。百里望岳阡，将为茂草墟。良惟身事闇，岂云天运殊。运殊不自今，物理难前测。陵谷生人心，波流骛凉德。琴书素业移，孝友先声息。白发对怀忧，中夜长闵默。闵默复将离，行行度陌阡。冈花自藿靡，溪流祇回旋。天舒望益促，形远情未迁。胡能返昨日，扃意共林泉。
春初雨歇省家兄长夏庵□□□□□中惘然有作·其一
作者：王夫之
朝代：清
体裁：古风

怀聚亘昏夜，恻然华发惊。零雨迷昏旦，修涂阻远营。惠风启夕光，欣绪慰良征。披榛幸不违，悲喜交含情。
春初雨歇省家兄长夏庵□□□□□中惘然有作·其三
作者：王夫之
朝代：清
体裁：古风

颉颃悲以鸣，岁序无更待。鼎鼎怀昔欢，悠悠有馀悔。采彼灵药非，匪值青镜改。曷谷念鸠飞，无枝念木坏。
春初雨歇省家兄长夏庵□□□□□中惘然有作·其二
作者：王夫之
朝代：清
体裁：古风

含情夫如何，忘言自闵伤。视彼双飞鸟，日暮亦得将。摘草勿绝心，渡水勿绝梁。居然成迢递，惭尔随颉颃。
春初雨歇省家兄长夏庵□□□□□中惘然有作·其五
作者：王夫之
朝代：清
体裁：古风

运殊不自今，物理难前测。陵谷生人心，波流骛凉德。琴书素业移，孝友先声息。白发对怀忧，中夜长闵默。
春初雨歇省家兄长夏庵□□□□□中惘然有作·其六
作者：王夫之
朝代：清
体裁：古风

闵默复将离，行行度陌阡。冈花自藿靡，溪流祇回旋。天舒望益促，形远情未迁。胡能返昨日，扃意共林泉。
春初雨歇省家兄长夏庵□□□□□中惘然有作·其四
作者：王夫之
朝代：清
体裁：古风

坏木无再荣，令绪唯须臾。如彼虞渊日，即次非东隅。百里望岳阡，将为茂草墟。良惟身事闇，岂云天运殊。
春夕同章载谋看月
作者：王夫之
朝代：清
体裁：七言律诗

草堂新筑延新月，夕望春烟散夕清。天地空轮原自昔，莺花流目不须惊。东风摇柳拖柔影，绿晕莎肥炫露明。莫拟华亭归鹤怨，湘山布谷未催耕。
春尽三首
作者：王夫之
朝代：清

高树莺飞尽，流声能几闻。微晴通雨色，深绿过花熏。病浅心心在，欢遥曲曲分。定知双鬓谢，无复惜殷勤。杂甸与芳洲，当时不可留。还持流景谢，长遣故心愁。云际仍行药，东皋倦理畴。滔滔属孟夏，骚怨寄灵修。止竟春须去，灰心揽鬓丝。薄晴长景困，馀冷晚风欺。啼鴂犹争序，藏鸦已后期。寄芳终契阔，阴绿听繁枝。
春尽三首·其一
作者：王夫之
朝代：清
体裁：五言律诗

高树莺飞尽，流声能几闻。微晴通雨色，深绿过花熏。病浅心心在，欢遥曲曲分。定知双鬓谢，无复惜殷勤。
春尽三首·其三
作者：王夫之
朝代：清
体裁：五言律诗

止竟春须去，灰心揽鬓丝。薄晴长景困，馀冷晚风欺。啼鴂犹争序，藏鸦已后期。寄芳终契阔，阴绿听繁枝。
春尽三首·其二
作者：王夫之
朝代：清
体裁：五言律诗

杂甸与芳洲，当时不可留。还持流景谢，长遣故心愁。云际仍行药，东皋倦理畴。滔滔属孟夏，骚怨寄灵修。
春尽从子敞寄山居雪咏绝句歘尔隔岁聊复和之二首
作者：王夫之
朝代：清

春去天涯雨，南留客影单。梁园裁赋好，遥送杏花寒。残雪留双鬓，馀寒抱死灰。君还愁岁暮，不畏老夫猜。
春尽从子敞寄山居雪咏绝句歘尔隔岁聊复和之二首·其一
作者：王夫之
朝代：清
体裁：五言绝句

春去天涯雨，南留客影单。梁园裁赋好，遥送杏花寒。
春尽从子敞寄山居雪咏绝句歘尔隔岁聊复和之二首·其二
作者：王夫之
朝代：清
体裁：五言绝句

残雪留双鬓，馀寒抱死灰。君还愁岁暮，不畏老夫猜。
春尽有会而作
作者：王夫之
朝代：清
体裁：古风

春生情未极，序改心难为。俯仰各有会，踟蹰良在兹。初暾耀幽砌，夕风鸣远枝。清畅遥天感，迟回碧云期。胡然屡天损，耿尔视星移。逝川非昔叹，岐道有馀悲。空霄难仰问，圆规无返曦。雄剑不偶合，雍琴长自疑。怀袖有瑶草，将为赠者谁。
春山漫兴
作者：王夫之
朝代：清
体裁：七言律诗

千心一病总消除，随处中原且卜居。馀草舜根堪药裹，安流禹治付苍书。枕函带梦花阴徙，钓竹过春筱尾舒。雾眼能留临曲沼，桃花虽谢长芙蕖。
春山漫兴七首
作者：王夫之
朝代：清

青山一曲古今谁，曾向藤萝挂接䍦。古树几逢新藓长，落花聊遣晓莺知。乾坤旧日容双鬓，战伐随时老一枝。拟上悬崖寻片石，苔函无字禹功碑。碧磴朱樱始试花，定知红药孕丹芽。晶含斜日摇馀雪，縠长轻风皱浅沙。游屐未抛资药力，渔蓑欲捲过霜华。堂堂永昼相容得，卧看窗西映绮霞。雨敛平田一鹭轻，西峰新展半围晴。叶光浮上通云绿，天影低沈透水清。柔草待收园客茧，泠风欲和子乔笙。百年俄顷春情极，未羡商山摘紫英。东海无能钓玉璜，岳阴从昔咀金姜。刀圭鼎鼎千春臼，蓑笠悠悠一雨航。棋劫屡翻怜日永，琴心自寡到春忘。东方笑尔诙谐甚，滥借金门作隐乡。丹霞白雨夹分霄，浴鹭栖鸦各自饶。夕爽清吹生水影，晴光片碧动山椒。青鞋蹑迹违珠露，紫笋依痕剥玉苗。假借春光安病客，天年恰恰在今朝。南国春从积雨过，西清云柰夕先何。褰帷阴壁生青藓，倚杖空阶土绿莎。肺病久拚临下湿，心期不但畏风波。晴丝曙月容他日，几厌落英覆碧窝。馀春春闰太从容，即次莺花老渐慵。送夕柳边斜照浅，留寒雨外湿云重。烹龟自惜千年表，放鹤先栽九里松。人事天情宜痼疾，草堂曲曲暮烟封。
春山漫兴七首·其一
作者：王夫之
朝代：清
体裁：七言律诗

青山一曲古今谁，曾向藤萝挂接䍦。古树几逢新藓长，落花聊遣晓莺知。乾坤旧日容双鬓，战伐随时老一枝。拟上悬崖寻片石，苔函无字禹功碑。
春山漫兴七首·其七
作者：王夫之
朝代：清
体裁：七言律诗

馀春春闰太从容，即次莺花老渐慵。送夕柳边斜照浅，留寒雨外湿云重。烹龟自惜千年表，放鹤先栽九里松。人事天情宜痼疾，草堂曲曲暮烟封。
春山漫兴七首·其三
作者：王夫之
朝代：清
体裁：七言律诗

雨敛平田一鹭轻，西峰新展半围晴。叶光浮上通云绿，天影低沈透水清。柔草待收园客茧，泠风欲和子乔笙。百年俄顷春情极，未羡商山摘紫英。
春山漫兴七首·其二
作者：王夫之
朝代：清
体裁：七言律诗

碧磴朱樱始试花，定知红药孕丹芽。晶含斜日摇馀雪，縠长轻风皱浅沙。游屐未抛资药力，渔蓑欲捲过霜华。堂堂永昼相容得，卧看窗西映绮霞。
春山漫兴七首·其五
作者：王夫之
朝代：清
体裁：七言律诗

丹霞白雨夹分霄，浴鹭栖鸦各自饶。夕爽清吹生水影，晴光片碧动山椒。青鞋蹑迹违珠露，紫笋依痕剥玉苗。假借春光安病客，天年恰恰在今朝。
春山漫兴七首·其六
作者：王夫之
朝代：清
体裁：七言律诗

南国春从积雨过，西清云柰夕先何。褰帷阴壁生青藓，倚杖空阶土绿莎。肺病久拚临下湿，心期不但畏风波。晴丝曙月容他日，几厌落英覆碧窝。
春山漫兴七首·其四
作者：王夫之
朝代：清
体裁：七言律诗

东海无能钓玉璜，岳阴从昔咀金姜。刀圭鼎鼎千春臼，蓑笠悠悠一雨航。棋劫屡翻怜日永，琴心自寡到春忘。东方笑尔诙谐甚，滥借金门作隐乡。
春日书情
作者：王夫之
朝代：清
体裁：古风

春云覆千里，飞雨来微霄。良阴不待旦，宿昔非崇朝。蘅皋英犹缓，蕙圃芳未遥。连卷仍故蘤，敷被丽新条。佳人阻采若，含情虚握椒。行迈匪康涂，中心写长谣。
春日山居戏效松陵体六首
作者：王夫之
朝代：清

垂垂雨足晓雷收，草阁凭崖似倚楼。上赤数莺吹几叠，之元一瀑写双钩。云生右史蟫餐润，花坠中丞蚁渡幽。已过清明瓜未种，憎人相拟到秦侯。小窗日卯破清酣，渐老帘帏上午岚。梵夹偶披唯以九，丹图横看亦函三。西峰月瓦从飘练，曲径苔裀稳卧蚕。千亩琅玕溪涨外，经旬玉版不曾参。即栗无多染沁泥，危桥不渡只前溪。杨花甲坼占风北，鷤䳏丁宁唤日西。漏白蘋开十字眼，路青蘅试五花蹄。行縢还惹空青湿，篝火垆边恰煮藜。夭桃十树柳千条，诅雨迎晴意两消。活影玻瓈沈曲沼，吹香靺鞨糁平桥。游龙依藓红鳞密，鱼虎分波翠晕摇。莫厌溪声喧午梦，乘流初好泛诗瓢。荠美先登谶岁饶，回塘及㬉浸长腰。圆餐韧雪舂猫耳，甂瓮盦香糁虌苗。带雨馌妻簪踯躅，催耕抟黍啄螵蛸。高斋寓目忘天暝，黄犊将鸠上小桥。垂杨擭径转依依，绿掩芉眠不置扉。茧室拟营桑叶少，虫书欲就柿林稀。閒栽生苄蒸寒药，拟架番松却暑威。新韭半畦钟乳长，无妨览镜诧新肥。
春日山居戏效松陵体六首·其一
作者：王夫之
朝代：清
体裁：七言律诗

垂垂雨足晓雷收，草阁凭崖似倚楼。上赤数莺吹几叠，之元一瀑写双钩。云生右史蟫餐润，花坠中丞蚁渡幽。已过清明瓜未种，憎人相拟到秦侯。
春日山居戏效松陵体六首·其三
作者：王夫之
朝代：清
体裁：七言律诗

即栗无多染沁泥，危桥不渡只前溪。杨花甲坼占风北，鷤䳏丁宁唤日西。漏白蘋开十字眼，路青蘅试五花蹄。行縢还惹空青湿，篝火垆边恰煮藜。
春日山居戏效松陵体六首·其二
作者：王夫之
朝代：清
体裁：七言律诗

小窗日卯破清酣，渐老帘帏上午岚。梵夹偶披唯以九，丹图横看亦函三。西峰月瓦从飘练，曲径苔裀稳卧蚕。千亩琅玕溪涨外，经旬玉版不曾参。
春日山居戏效松陵体六首·其五
作者：王夫之
朝代：清

荠美先登谶岁饶，回塘及㬉浸长腰。圆餐韧雪舂猫耳，甂瓮盦香糁虌苗。带雨馌妻簪踯躅，催耕抟黍啄螵蛸。高斋寓目忘天暝，黄犊将鸠上小桥。
春日山居戏效松陵体六首·其五
作者：王夫之
朝代：清
体裁：七言律诗

荠美先登谶岁饶，回塘及暖浸长腰。圆餐韧雪舂猫耳，甂瓮盦香糁虌苗。带雨馌妻簪踯躅，催耕抟黍啄螵蛸。高斋寓目忘天暝，黄犊将鸠上小桥。
春日山居戏效松陵体六首·其六
作者：王夫之
朝代：清
体裁：七言律诗

垂杨擭径转依依，绿掩芉眠不置扉。茧室拟营桑叶少，虫书欲就柿林稀。閒栽生苄蒸寒药，拟架番松却暑威。新韭半畦钟乳长，无妨览镜诧新肥。
春日山居戏效松陵体六首·其四
作者：王夫之
朝代：清
体裁：七言律诗

夭桃十树柳千条，诅雨迎晴意两消。活影玻瓈沈曲沼，吹香靺鞨糁平桥。游龙依藓红鳞密，鱼虎分波翠晕摇。莫厌溪声喧午梦，乘流初好泛诗瓢。
春月歌
作者：王夫之
朝代：清
体裁：古风

睛风初暖溪光紫，杨柳风轻吹不起。迢迢璧月背云飞，摇荡春云映春水。春水涵空倒碧天，金波微定影初圆。花趺红敛垂珠露，叶底苔平缀玉钱。可怜月落留难住，可惜春光来复去。昨日梨花巳起风，何时柳絮还粘树。柳絮梨花早岁春，芳郊草软素光匀。绿窗竹叶飘鸾尾，白袷落英照锦鳞。当时不解留春在，月落月生春易改。胡蝶香迷梦不成，碧桃花褪芳谁采。采芳踏月当年客，双鬓银丝欺素魄。婵娟不解古今愁，斜转空山荡轻碧。
春江古体
作者：王夫之
朝代：清
体裁：五言律诗

春鸟弄芳洲，初英照碧流。晴云捲山入，晓露炫烟浮。昨日宾鸿北，来时木叶秋。湘江连桂岭，瑶草趁新愁。
昭君怨·咏柳
作者：王夫之
朝代：清
体裁：词

莺啭上林春软。蝉噪隋堤秋晚。一样系兴亡。碧丝长。夜雨盈盈千颗。点点清波滴破。不但翠眉嚬。泪珠匀。
昭君怨·本意
作者：王夫之
朝代：清
体裁：词

千古英雄一泪。只在琵琶声里。冷笑看功臣。画麒麟。娇面胡风吹皱。拚与红颜消受。赤凤不知愁。汉宫秋。
昭山二首
作者：王夫之
朝代：清

曲曲见昭山，孤青不相舍。湘水送千帆，凝眸几人也。终古石自碧，深春花欲红。澄潭凝一碧，云末出双虹。
昭山二首·其一
作者：王夫之
朝代：清
体裁：五言绝句

曲曲见昭山，孤青不相舍。湘水送千帆，凝眸几人也。
昭山二首·其二
作者：王夫之
朝代：清
体裁：五言绝句

终古石自碧，深春花欲红。澄潭凝一碧，云末出双虹。
昭阳庵同须竹夜话云乘木叶秋波探五老之胜因便送之
作者：王夫之
朝代：清
体裁：七言律诗

尽觉当年不易谈，披云蹑石意犹贪。袖图有迹传河画，血字无心锢井函。白日只今原不损，青山向后定谁堪。知君欲访匡庐瀑，摘去莲花池上参。
晓同叔直出寺拂读朱菊水所携谭友夏岳记
作者：王夫之
朝代：清
体裁：古风

登径惊林泉，知有高人址。昨宵话霜月，寒河固盈耳。星光问吟啸，松根想屐齿。是日青天高，一石映绿峙。朝暾不敢惜，白光满蘋芷。夏子发笑言，循池累径此。似有神护蔽，珍重以需子。遥秀岂敢蒙，道孤无出美。勉以答古人，双影恋流水。
晦夕
作者：王夫之
朝代：清
体裁：五言律诗

初暄留宿雨，向夕尽归云。远树山镫晕，流萤湿雾熏。天情馀叆叇，春赏忆殷勤。莲叶无情甚，波光一半分。
晦日二首
作者：王夫之
朝代：清

春色去堂堂，清和损岁芳。夕烟青带远，晴树绿浮光。秋稻江乡雨，琅玕竹径香。定情裁古怨，迟晚意偏长。白日奈朱颜，流光几暂闲。九春馀此夕，落照已前山。红豆留谁折，落花去不还。逢迎他日恨，旧上鬓丝间。
晦日二首·其一
作者：王夫之
朝代：清
体裁：五言律诗

春色去堂堂，清和损岁芳。夕烟青带远，晴树绿浮光。秋稻江乡雨，琅玕竹径香。定情裁古怨，迟晚意偏长。
晦日二首·其二
作者：王夫之
朝代：清
体裁：五言律诗

白日奈朱颜，流光几暂闲。九春馀此夕，落照已前山。红豆留谁折，落花去不还。逢迎他日恨，旧上鬓丝间。
晨发昭平县飞雨过驴脊峡上泊甑滩会月上有作
作者：王夫之
朝代：清
体裁：古风

孤游息魂营，凉泛叶形美。清晨理桂楫，薄言遵远水。遂欣斯望协，遗彼群象诡。微雨前峰来，清光错表里。胥飒歆飞雪，婉约弄明绮。下倚惊濑鸣，俄开新翠起。云倦偶失群，雷殷歘何止。金光界波流，大火循西指。飞鸟归有期，劳枻聊文舣。历忆众峰外，延秀纷可纪。人籁偶旁托，真赏归大始。
晨发端州与同乡人别
作者：王夫之
朝代：清
体裁：古风

海甸见新草，故园入春心。天涯共萋萋，谁能辨浅深。寒潮落沙影，晓塔郁曾阴。日南绝征雁，桂水孤归禽。遥分前渚泪，共湿故人襟。
晴步
作者：王夫之
朝代：清
体裁：五言律诗

清韶陶始曙，凉润即新林。风定叶当影，云开岫出阴。遥禽如往日，近蝶有营心。四顾谁天损，行歌复自今。
暑过友人新斋六首
作者：王夫之
朝代：清

烧灯照双影，两心在影中。影随灯去留，此心满虚空。骎骎行稻田，薰风为谁发。知君开轩望，县愁凉吹歇。古人不可知，今人我对君。有时发狂嗔，太和自氤氲。萧斋临古甸，绿香飞几席。一峰太极丸，居然自畴昔。飞雨白四峰，人如云中坐。此势不可忘，当眉起顽懦。就子请一言，珍重言复止。如彼冰上行，厚薄自知耳。
暑过友人新斋六首·其一
作者：王夫之
朝代：清
体裁：古风

烧灯照双影，两心在影中。影随灯去留，此心满虚空。
暑过友人新斋六首·其三
作者：王夫之
朝代：清
体裁：古风

古人不可知，今人我对君。有时发狂嗔，太和自氤氲。
暑过友人新斋六首·其二
作者：王夫之
朝代：清
体裁：古风

骎骎行稻田，薰风为谁发。知君开轩望，县愁凉吹歇。
暑过友人新斋六首·其五
作者：王夫之
朝代：清
体裁：古风

飞雨白四峰，人如云中坐。此势不可忘，当眉起顽懦。
暑过友人新斋六首·其六
作者：王夫之
朝代：清
体裁：古风

就子请一言，珍重言复止。如彼冰上行，厚薄自知耳。
暑过友人新斋六首·其四
作者：王夫之
朝代：清
体裁：古风

萧斋临古甸，绿香飞几席。一峰太极丸，居然自畴昔。
更漏子·本意
作者：王夫之
朝代：清

斜月横，疏星炯。不道秋宵真永。声缓缓，滴泠泠。双眸未易扃。霜叶坠，幽虫絮，薄酒何曾得醉。天下事，少年心。分明点点深。
更漏子·本意
作者：王夫之
朝代：清
体裁：词

斜月横，疏星烱。不道秋宵真永。声缓缓，滴泠泠。双眸未易扃。霜叶坠。幽虫絮。薄酒何曾得醉。天下事，少年心。分明点点深。
更漏子·本意二首
作者：王夫之
朝代：清

斜月横，疏星烱。不道秋宵真永。声缓缓，滴泠泠。双眸未易扃。霜叶坠。幽虫絮。薄酒何曾得醉。天下事，少年心。分明点点深。崧台泊，漓江柝。剑吼匣中如昨。刘备垒，马殷坟。閒愁夜几分。灯烬灭。寒衾铁。只有归鸿悽切。檐溜雨，远鸡声。心知是五更。
更漏子·本意二首其二
作者：王夫之
朝代：清
体裁：词

崧台泊，漓江柝。剑吼匣中如昨。刘备垒，马殷坟。閒愁夜几分。灯烬灭。寒衾铁。只有归鸿悽切。檐溜雨，远鸡声。心知是五更。
月中晓发僧俗送者十三人皆攀泣良久子亦泪别
作者：王夫之
朝代：清

恨别非常度，相怜已有时。饥分羹芋饱，诚绝叟童欺。段尉惭无笏，王丞敢著诗。感兹昵我众，益笑党人痴。出山仍不乐，未返故园时。林岫应相笑，苍天吾岂欺。简囊羞短剑，藏穴护新诗。有约归潮日，图存笔墨痴。
月中晓发僧俗送者十三人皆攀泣良久子亦泪别·其一
作者：王夫之
朝代：清
体裁：五言律诗

恨别非常度，相怜已有时。饥分羹芋饱，诚绝叟童欺。段尉惭无笏，王丞敢著诗。感兹昵我众，益笑党人痴。
月中晓发僧俗送者十三人皆攀泣良久子亦泪别·其二
作者：王夫之
朝代：清
体裁：五言律诗

出山仍不乐，未返故园时。林岫应相笑，苍天吾岂欺。简囊羞短剑，藏穴护新诗。有约归潮日，图存笔墨痴。
月坐和白沙
作者：王夫之
朝代：清
体裁：五言律诗

幽筱晚风迟，披襟待月痴。亭亭有独坐，夕夕得清嬉。休夏闻西竺，衰周栖仲尼。藕丝非系缚，灰槁亦奚为。
月斜
作者：王夫之
朝代：清
体裁：五言律诗

月斜空碧合，河汉几时生。杳霭岳莲出，萧条露叶横。归云飞带雨，凉雁过留声。祇讶西峰上，清宵有奏笙。
望梅·忆旧
作者：王夫之
朝代：清
体裁：词

如今风味，在东风微劣，片红初坠。早已知、疏柳垂丝，绾不住春光，斜阳烟际。漫倩游丝，邀取定巢燕子。更空梁泥落，竹影梢空，才栖还起。阑干带愁重倚，又蛱蝶粘衣，粉痕深渍。拨不开、也似难忘，柰暝色催人，孤镫结蕊。梦锁寒帷，数尽题愁锦字。当年酝就，万斛送春残泪。
望江南·木意四
作者：王夫之
朝代：清
体裁：词

江南忆，霞采映江波。吟社春翻红雪谱，讲坛月满碧云阿。锦瑟奏清和。
望江南·本意一
作者：王夫之
朝代：清
体裁：词

江南忆，钟阜杳霏微。佛子献来金堵窣，功臣长侍玉罘罳。缭绕五云飞。
望江南·本意三
作者：王夫之
朝代：清
体裁：词

江南忆，牛斗剑光横。跳壁将军飞似蝶，换桥万户语如莺。虹捲海天清。
望江南·本意二
作者：王夫之
朝代：清
体裁：词

江南忆，锦带绕秦淮。万古中原龙虎气，百年冠盖凤凰台。天阙一双开。
望江南·本意五
作者：王夫之
朝代：清
体裁：词

江南望，渺渺似云中。五色秣陵芝作盖，三山北固海吞虹。今古几英雄。
望海潮·本意
作者：王夫之
朝代：清
体裁：词

红尘如此，茫茫沧海，吾将谁与言归。蜃雾腾虹，龙珠炫紫，波光天外霏微。宝日涌初晖。经烟霾万里，云锁千围。依然不改，晶轮激火夹天飞。吹箫人鼓馀威。将吴宫旧怨，血洒灵衣。怒遣天吴，滥驱海若，长风奋驾支祈。淫姣责江妃。将平沙尽洗，仙草滋肥。属目轩然一笑，人在钓鱼矶。
望湘人·归雁
作者：王夫之
朝代：清
体裁：词

到君生寒里，寒尽春边，惺惺还自分晓。烟水无涯，关河何处，长是梦魂飞绕。任不归来，也堪信宿，柰他幽悄。尽江南、草长鱼肥，难把寸心灰了。历尽墟烟晚照，更天低月暗，风凄云窅。脉脉自孤征，冷觑垂杨栖鸟。随处生缘，暂时留恋，只爱桃英娇小。问他日、万片秋声，谁领取江天缥渺。
期徐蔚子虎塘迟至余暑病先归蔚子独留万绿池与若启月饮共相太息寄此谢之
作者：王夫之
朝代：清
体裁：七言律诗

稻花风转接䍦吹，系辔萧条占桧枝。画扇红牙前夕酒，青山白雪几年诗。千秋华表留仙语，一曲沧浪鼓枻悲。为惜君愁须缓缓，相逢知有泪双垂。
杂咏
作者：王夫之
朝代：清

曲岸平塘小径通，山坳倚杖避回风。知谁扑速林间响，雀啄霜馀数子红。暝烟欲捲任栖迟，断嶂云光射岭西。恰似半晴三月雨，林梢只少子规啼。罂粟苗轻翠瓣娇，水仙胎满暗香飘。丁宁雪霰休凌藉，任打窗前败叶蕉。问病人稀樾径閒，朝飞孤鸟暮飞还。麇䴥避虎昨宵过，乱蹴泥黏碧藓斑。
杂咏·其一
作者：王夫之
朝代：清
体裁：七言绝句

曲岸平塘小径通，山坳倚杖避回风。知谁扑速林间响，雀啄霜馀数子红。
杂咏·其三
作者：王夫之
朝代：清
体裁：七言绝句

罂粟苗轻翠瓣娇，水仙胎满暗香飘。丁宁雪霰休凌藉，任打窗前败叶蕉。
杂咏·其二
作者：王夫之
朝代：清
体裁：七言绝句

暝烟欲捲任栖迟，断嶂云光射岭西。恰似半晴三月雨，林梢只少子规啼。
杂咏·其四
作者：王夫之
朝代：清

问病人稀樾径閒，朝飞孤鸟暮飞还。麇䴥避虎昨宵过，乱蹴泥黏碧藓斑。
杂咏·其四
作者：王夫之
朝代：清
体裁：七言绝句

问病人稀樾径閒，朝飞孤鸟暮飞还。麇麚避虎昨宵过，乱蹴泥黏碧藓斑。
杂诗
作者：王夫之
朝代：清

悲风动中夜，边马嘶且惊。壮士匣中刀，犹作风雨鸣。飞将不见期，萧条阴北征。关河空杳霭，烟草转纵横。披衣视良夜，河汉已西倾。国忧今未释，何用慰平生。
杂诗
作者：王夫之
朝代：清
体裁：四言诗

清夕始澄，孤月出林。繁阴绎绎，今我乍歆。昔者驱车，适彼四野。求我友生，赠以瑶斝。昔者乘舟，顺彼中流。解我冲牙，以赠同仇。迢迢南山，崔崔峻峦。暮云群飞，谷风泻湍。阳雁差池，矧彼鹰鹯。余生不再，余命不双。短襟自寒，朔风摇缸。岁暮薇枯，饥谁与同。
杂诗四首
作者：王夫之
朝代：清

结璘耀东方，摇辉散庭戺。褰帷视玉衡，何为倏东指。汎爱惜流光，合旨抚逝水。鶗鴂天涯鸣，繁英怨游子。东园积落芳，安问桃与李。悲歌无与听，拊琴复中止。孤云起江汉，摇影自徘徊。飘风不相待，吹落阳云台。肤寸既违阴，炎威已复开。清音閟广野，鸾歌谁为来。欲因广成子，返此元息胎。时哉不易遇，摧折使心哀。昔我游汉水，遥与神女期。琅玕非所欢，玉佩空相贻。愿托双凤鸟，当时听者谁。不惜蘼芜死，将为蔓草欺。沟水自东下，繁星已西驰。幽谷返椒岑，琴心终自知。悲风动中夜，边马嘶且惊。壮士匣中刀，犹作风雨鸣。飞将不见期，萧条阻北征。关河空杳霭，烟草转纵横。披衣视良夜，河汉已西倾。国忧今未释，何用慰平生。